Bagaimana Anda Boleh Berikan Yang Terbaik Untuk Si Manja Dari 0-6 Bulan

Dua Tahap Berbeza Iaitu 0-6 Bulan & 6-12 Bulan
Sebaik sahaja anak anda dilahirkan, bayi akan melalui proses perkembangan yang berbeza – kebiasaannya daripada meniarap, berguling, merangkak sehinggalah belajar untuk berjalan. Pada masa awal perkembangan ini, si manja memerlukan perkembangan otot dan tulang, kemahiran motor, perkembangan otak dan perangkaian neuron otak yang baik.
Tidak lupa juga, kasih sayang daripada ibubapa, persekitaran yang bersih dan sihat yang dapat membantu proses pertumbuhan ini. Pemakanan yang seimbang mengikut peringkat perkembangan turut dapat membantu anak anda mencapai tahap pencapaian yang memberangsangkan.

Oleh itu, anda perlu tahu yang bayi pada usia ini boleh dikategorikan kepada dua kategori iaitu 0-6 bulan dan 6-12 bulan. Ayuh kita tengok apakah nutrien yang terbaik yang diperlukan si manja anda, dan bagaimana anda boleh menyesuaikan diri dengan perkembangan pesat anak anda pada usia ini.
Peringkat 0-6 Bulan

Pada peringkat umur 0-6 bulan, bayi anda sedang berkembang dengan sangat cepat daripada segi fizikal dan mental. Pada bulan ke-3 dan ke-4, berat bayi akan berganda, dan seterusnya pada bulan ke-5 dan ke-6, bayi anda sudah mencuba untuk berguling sebagai satu cara untuk pergi dari suatu tempat ke tempat yang lain.

Berguling adalah pencapaian pertama yang dinanti-nantikan ibubapa. Tetapi sebelum itu dapat berlaku, otot leher dan belakang si manja perlu menjadi kuat agar dapat membantunya mengangkat kepala dengan stabil. Kemudian otak juga perlu mampu untuk menyelaraskan di antara perbuatan berguling tersebut dengan mengangkat kepala dan memusingkan badan.
Di sinilah nutrien-nutrien seperti protein, kalsium dan Vitamin D sangat penting untuk membantu menyokong pertumbuhan fizikal; serta DHA untuk perkembangan otak dan koordinasi.

Jangan lihat saja bayi anda, apa kata anda sertainya sekali sebagai seorang jurulatih. Baringlah di sebelah si manja dan tarik perhatiannya supaya bayi anda akan memalingkan pandangannya kepada anda, dan akan cuba untuk menggulingkan badannya untuk menghampiri anda. Atau anda juga boleh menggulingkan bayi anda dengan perlahan-lahan bagi membantu si manja memahami apa yang boleh dilakukannya.
Dan apabila bayi anda berjaya menggulingkan badannya dan kemudian meniarap, tarik perhatian si manja. Ini akan membuatkannya ingin mengangkat kepala sekaligus memandang anda, dan ia akan membantunya menguatkan leher dan otot belakangnya.
Bagi peringkat 6-12 bulan, sila ke pautan ini untuk membacanya.


Bagaimana Anda Boleh Berikan Yang Terbaik Untuk Si Manja Dari 6-12 Bulan

Semestinya anda telah memperolehi pengalaman berharga sewaktu menjaga anak anda dan lihatnya membesar dari tahap umur 0-6 bulan. Sebelum ini, kami ada berkongsi dengan anda tips-tips bagaimana anda boleh berikan yang terbaik untuk si manja dari 0-6 bulan, sekarang kita ke tahap kedua pula di dalam pertumbuhan kanak-kanak iaitu 6-12 bulan; yang tidak kurang mencabar.
Kini Masuk Pusingan Kedua Pula Iaitu 6-12 Bulan
Pada peringkat umur 6-12 bulan pula, bayi memerlukan lebih banyak tumbesaran dan perkembangan fizikal dan otot. Di sini anda boleh lihat si manja anda cuba untuk duduk, merangkak, berdiri dan seterusnya berjalan tanpa bantuan.

Selain daripada kemahiran motor tadi, bayi anda mula mempelajari bahasa. Daripada bunyi vokal asas seperti menangis, si manja turut suka untuk meniru bunyi yang dibuat anda semasa sedang bermain dengannya. Pada usia ini jugalah, bayi anda akan menyebut perkataan pertamanya seperti “Mama”!
Bagi membantu bayi anda mencapai keupayaan untuk berjalan dan bercakap, nutrien-nutrien yang diperlukan pada peringkat ini adalah protein, DHA, magnesium dan Vitamin B.

Seperti mana anda menjadi jurulatih pada peringkat sebelum ini, kini anda perlu pula jadi pakar terapi pertuturan. Buatlah bunyi-bunyi yang berbeza dan berkata-kata kepadanya seolah-olah sedang bercakap dengannya. Mulakan perbualan dengan si manja, walaupun pada awalnya bayi anda tidak menunjukkan sebarang reaksi. Setelah anda mengulangkannya perbuatan berbual dengannya, lama-kelamaan si manja akan mengulangi kata-kata anda.

Diharapkan perkongsian ini sedikit sebanyak dapat membantu anda bersama-sama dengan bayi anda melalui fasa yang amat menyeronokkan ini. Namun, setiap kanak-kanak akan membesar mengikut tahap perkembangan yang berbeza. Anda harus tingkatkan usaha anda agar si manja dapat membesar dengan sihat, dan mencapai kebijaksanaan dan kekuatan yang diperlukan untuk mencapai tahap yang seterusnya.
Teruskan usaha untuk melayari perjalanan sebagai seorang ibu dengan memberikan apa yang terbaik untuk anak anda. Walaupun sibuk dengan kerjaya, pastikan tanggungjawab sebagai seorang ibu tidak terabai. Banyakkan bersabar dan semoga anda berjaya menempuhinya dengan selamat dan tenteram. Kalau berdepan dengan bermasalah, janganlah disimpan sendiri – sebaliknya berkongsilah dengan pasangan anda, keluarga dan kenalan rapat. Kalau mereka tidak dapat membantu pun, sekurang-kurangnya kata-kata semangat daripada mereka dapat membantu anda mengharunginya.


10 Tips Bagaimana Menjadi Ibu Yang Baik, Penyayang & Penyabar

Bagaimana Menjadi Ibu Yang Baik?
Menjadi ibu yang bahagia adalah idaman semua ibu. Kita mahu jadi ibu yang sentiasa prihatin, mendengar, menjaga semua keperluan dan menjadi pelindung anak-anak. Namun ianya tidak semudah yang disangka.
Tuntutan hidup yang semakin mendesak menjadikan ibu kadang kala tertekan dengan rutin harian. Apabila ibu juga harus bekerja membantu keperluan ekonomi keluarga, kadang kala ibu rasa sudah kurang masa yang berkualiti dengan anak-anak.

Apakah cara menjadi ibu yang hebat dan penyayang?
Foto Kredit: islam.ru
Para ibu usahlah bersedih. Bekerja atau tidak, ia bukan penentu kejayaan kita mendidik anak-anak. Usahlah terlalu fokus kepada masalah sehingga kita lupa tanggungjawab sebenar kita sebagai seorang ibu. Apabila kita terlalu tertekan, kita akan selalu melihat kepada keburukan.

Dari situ kita akan suka membebel tentang perkara yang kecil. Anak akan mula rasa bosan apabila mereka selalu dileteri dan mereka mula mencari hiburan di luar. Rumah sudah tidak menjadi syurga.

Semoga tips bagaimana menjadi ibu yang baik dan sabar ini akan menjadikan kita lebih bahagia menjadi seorang ibu:
1. Hargailah Anak
Kita lupa untuk menghargai apabila terlalu focus kepada keburukan anak. Contoh: Kita tidak melihat bahawa anak yang banyak bertanya itu adalah bagus.
Kita abaikan dia. Kita buat endah tidak endah. Sesekali hargailah dia dengan menjawab setiap persoalan. Pandang wajah dan mata mereka, tanda kita ikhlas dan menghargai mereka.
2. Sentiasa bersyukur
Kadang kala tanpa kita sedar, kita sering mengadu yang kita penat bekerja. Apabila pulang ke rumah, sambung pula kerja membasuh, memasak dan sebagainya. Kita mengeluh dan berleter. Terlupa mahu bersyukur yang kita punya keluarga, ada suami dan anak-anak.
Kita terlupa untuk bersyukur, kita masih punya rumah untuk didiami. Semoga dengan rasa bersyukur ini akan menjadikan kita berlapang dada.
3. Tidak membandingkan anak dengan anak orang lain atau adik beradik sendiri
Kita juga terlepas pandang tentang perkara ini. Kita sering membandingkan anak dengan harapan dia akan sedar dan berubah. Walhal itu cara yang salah untuk merubah seseorang anak.
Apabila sering membandingkan, anak akan rasa rendah diri dan malu kepada orang lain. Rasa yakin pada diri sedikit demi sedikit akan terhakis.
4. Sentiasa mengucapkan terima kasih. Jangan ego!
Inilah perkataan magis yang selalu kita lupa untuk diucapkan kepada anak. Kita minta mereka buat itu dan ini, tetapi tiada ucapan terima kasih kepadanya. Ucapan terima kasih ini lah yang boleh mencairkan hati anak kita.
Ucapan ini jugalah yang boleh membuatkan hati anak rasa hormat dan kagum kepada ibu dan bapanya. Ini kerana ucapan ini bukan hanya diucapkan daripada mereka yang muda kepada yang tua. Bukan juga dari yang bawahan kepada pihak yang berkuasa.
5. Yakin dengan kebolehan anak
Ramai di kalangan kita tidak yakin dengan kebolehan anak. Kadang kala tanpa kita sedar, kita merendahkan kebolehan mereka. Meyakini kebolehan mereka akan menaikkan semangat serta membuatkan anak akan berusaha lebih gigih lagi.
6. Forgive & Forget
Sebagai ibu, amat penting untuk kita sentiasa memaafkan kesalahan anak. Memaafkan itu lebih melapangkan. Memaafkan itu lebih membahagiakan daripada kita terasa dan memendam perasaan.
Selepas itu kita melupakan dan tidak mengungkit lagi kesalahan anak yang telah lalu. Kita selalu memberikan mereka harapan dan berubah menjadi insane yang lebih baik.
7. Banyakkan memeluk, menyentuh dan mengucup anak
Anak yang sering memberikan masalah, apabila dimarahi dan dikasari, tidak akan merubah apa-apa. Jika mereka berubah sekalipun ia tidak akan bertahan lama. Anak yang sentiasa memberi masalah, cubalah didekati, sentuh dan peluklah mereka.
Hati mereka akan mudah disentuh. Mereka akan lebih mudah dinasihati dan ditegur. Begitu juga anak yang sakit. Berilah mereka semangat dan bantulah mereka untuk lebih cepat pulih dengan memeluk mereka. Bisikkan kata-kata yang baik kepada mereka.
8. Aware & Alert dengan keadaan sekeliling & isu semasa
Ibu yang bahagia adalah ibu yang sentiasa peka dan berhati-hati dengan keadaaan anaknya. Dia peka terhadap perkembangan semasa. Dia tahu apa yang perlu atau pun tidak kepada anaknya. Dia akan sentiasa mengingatkan dengan hikmah dan menegur dengan kasih sayang.
9. Tidak membiarkan gajet mengambil tugas kita
Ibu tidak akan membiarkan anak-anak dikuasai gajet. Jangan jadikan gajet itu sebagai pengganti. Mereka memerlukan kita untuk meransang skil kehidupan mereka. Gajet hanya sumber hiburan yang hanya boleh digunakan pada waktu tertentu dan terhad sahaja. Ibu akan lebih bahagia apabila banyak meluangkan masa bersama mereka.
10. Doa, doa dan doa untuk anak-anak
Bagaimana menjadi ibu yang baik untuk anak, jika tidak pernah berdoa untuk anak? Ketahuilah, bahawa doa itu adalah senjata yang terbaik. Doa ibulah doa yang mustajab. Doa ibu yang solehah pasti tidak akan ditolak oleh Allah. Berdoalah yang baik-baik untuk anak.
Hantarkan Al-Fatihah kepada mereka jika kita berjauhan daripada mereka. Mohon kepada Allah agar dijagakan mereka untuk kita.
Akhir kata
Semoga tips bagaimana menjadi ibu yang baik ini akan dapat memberi manfaat buat para ibu. Ingatlah, kecantikan seorang wanita terlihat bukan sahaja melalui rupa paras semata tetapi fungsinya kepada dunia iaitu;
1. Wanita yang menjadi anak, yang taat kepada ibu dan bapanya.
2. Wanita yang menjadi isteri, yang pandai mengambil hati suami.
3. Wanita yang menjadi ibu, yang berusaha mendidik anak-anaknya dengan baik
4. Wanita yang berusaha menjaga aurat dan kehormatan diri.
5. Wanita yang berjuang untuk agama Islam
6. Wanita yang mencintai Allah dan Rasulnya.
Semoga bermanfaat.


Bagaimana Nak Elak Anak Jiran Sepahkan Mainan Di Rumah Kita? Guna Tips Si Ayah Ini!

“Aduh,aku baru je kemas rumah tadi, ini anak aku dengan anak si Leha la ni sepahkan barang mainan..haih”
Tiap kali anak jiran berkunjung ke rumah, semua barang mainan dalam rumah tu kalau boleh disepahkan. Dah mengalahkan anak sendiri dah. Bukan tak boleh datang bermain dengan jiran sebelah tapi kalau boleh ibubapa perlulah mendidik anak-anak tentang adab apabila berada di rumah orang kan? Apa kata cuba tips dari saudara ini tentang bagaimana beliau mengelak barang mainan bersepah di dalam rumahnya. Menarik!

www.additudemag.com
Bagaimana saya elak anak jiran dari mengambil dan elak permainan bersepah dalam rumah?
1) Memang tidak banyak permainan kat rumah. Saya tidak ajar anak ‘boros’ membeli permainan. Power rangers,atomen,robot ini semua tidak ada dalam rumah. Yang ada sekarang lego bersaiz besar(main bersama saya) sebuah lori mainan saya hadiahkan kepada anak sempena hari lahir yang ke 2 tahun. Lori permainan yang orang buang saya ambil dan betulkan. Selebihnya saya fokus kepada komunikasi,penggunaan otot,bina fisiologi beliau. Contohnya ajak anak berlari,merangkak,menconteng buku,bunyi haiwan. Ajak solat,Qasidah,menyanyi. Ajar anak bermain dengan jari tangan dan kaki.

sg.theasianparent.com

2) Pesan kepada anak jiran bawa mainan mereka datang kerumah dan main bersama. Didik mereka kongsi dan tukar permainan. Pada awalnya mereka akan berebut,ketika itulah tugas kita untuk terangkan kepada mereka ‘hak’ masing-masing.
3) Buat permainan handmade guna barangan terpakai. Contohnya kereta menggunakan kotak dan tayar dari tudung botol plastik. Didik anak cipta benda yang kreatif dan tidak membazir. Kebiasaanya apa yang mereka cipta mereka akan lebih rasa untuk menghargai.
www.pinterest.com
4) Didik anak hadiahkan permainan kepada anak jiran. Saya mulakan anak hadiahkan dan suap makanan kepada orang lain terutama kepada kita dan keluarga. Maksudnya didik anak bersedekah. Jangan didik anak untuk merasakan HAK MUTLAK semua permainan milik mereka.
5) Didik anak untuk minta izin jika mahu main permainan orang lain. Hatta untuk masuk bilik saya ajar anak ketuk pintu dan bagi salam. Didik anak jika umi solat kena ikut,kena hormat jangan lalu depan ketika solat.
http://www.bluntmoms.com/
6) Hargai mereka dengan pujian,pelukan dan ciuman. Saya selalu ucap begini kepada anak jika dia berjaya kemaskan lego,masuk bilik ketuk pintu, bagi salam,ambil baju sendiri,berjaya makan sayur,makan buah. Muhammad afiq anak soleh,anak baik,anak bertuah,anak Allah dan Rasul sayang dan angkat tangan ajak anak berdoa sama-sama,doa dengan sebutan yang jelas.
http://ibu-zahraa.blogspot.my/
*Jangan lupa, didik juga anak kita supaya bila ke rumah jiran tu, tak adalah mereka selalu sepahkan rumah orang dengan mainan kan? Percayalah anak-anak akan terdidik jika kita mulakan perkara yang baik bersama mereka. Moga bermanfaat.
Sumber: Muhammad Ahmad


Bagaimana Nak Mudah Bersalin? Ini 12 Tips Daripada Doktor

“Nak mudahkan awak bersalin nanti, kena la minum minyak ni haaa..”
“Yeke? Tak pernah pula saya dengar”

Bila tengah sarat mengandung ni, banyak betul petua-petua yang akan kita ambil sebagai panduan seharian. Kadang-kadang, sampai banyak sangat petua tu ada juga yang tersalah informasi. Dalam mengikut segala petua yang ‘disajikan’ kepada anda, amat penting juga untuk menapis segala informasi supaya tidak tersalah pilih. Salah satunya adalah petua untuk melancarkan proses bersalin. Jom kita baca inilah saranan doktor yang sebetul-betulnya!
Bagaimanakah nak mudah bersalin?
Jawapannya BUKAN minyak kelapa dara. Jawapannya ialah menjaga kesihatan sebelum hamil lagi.

http://www.collective-evolution.com/

1) Jika berat badan berlebihan, cuba kurangkan berat badan ke tahap yang sihat, kurang daripada BMI 27, sebelum hamil.
2) Sebelum hamil, ambil supplemen folik asid (tak perlu beli supplemen mahal-mahal), sekurang-kurangnya 0.4mg sehari dan tidak lebih dari 5mg sehari. Ini bukan rawatan kesuburan. Ini penting mengelakkan kecacatan janin. Ambil sehingga selesai 3 bulan pertama kehamilan (12 minggu). Folik acid ni tak boleh dapat dengan cukup dari pemakanan kita walaupun kita cuba sedaya upaya. Bila sayuran hijau di masak, folik acid ni terlalu cepat dan senang dimusnahkan.

4) Pemakanan yang sihat dan segar tanpa pengawet, tanpa tambahan gula, seimbang dan tidak berlebihan (pinggan suku-suku-separuh). Makanan tinggi dengan zat besi boleh mengelakkan kekurangan darah merah. Ini termasuk daging, telur (JANGAN makan yang mentah atau separuh mentah semasa hamil), sayuran hijau, kismis, aprikot kering. VCO TIADA ZAT BESI – dan tidak meningkatkan darah merah Hb! Sedikit iodine dan omega 3 daripada makanan laut penting untuk kesihatan – ambil sedikit ikan bilis atau sotong atau ikan sardin atau ikan kembung kecil setiap hari (sedikit saja mencukupi).
Jangan lupa minum sekurang-kurangnya 2Litre sehari, atau 8-10 gelas sehari. Air yang paling sihat sekali ialah air kosong bersih (air masak atau air mineral). Tak payah air Kangen. Tak payah air alkali. Tak payah air RO. Suhu air tu suka hati ibu. Bila air sejuk masuk ke dalam perut, dalam masa tak sampai 5 minit saja, suhu air itu menjadi suhu badan juga.
www.sciencenews.org
5) Bersenam dengan kerap 20 minit sehari setiap hari atau 150 minit seminggu. Bila hamil, teruskan dengan senaman – low impact aerobic, berjalan dengan pantas, kayuh basikal yang pegun (stationary bike) supaya tak terjatuh, berenang, yoga. Pengecualian – Jika ada pendarahan atau air ketuban pecah, masalah jantung, kehamilan kembar atau jika risiko tinggi mendapat kelahiran pramatang.
Bersenam TIDAK menyebabkan keguguran!
www.whattoexpect.com
Senaman Kegel semasa hamil boleh mengelakkan masalah tak boleh kawal air kencing (urinary incontinence) atau terkencing bila terbatuk, dan boleh mengurangkan risiko masalah rahim jatuh (tombong) selepas bersalin. Teruskan senaman Kegel selepas bersalin untuk menguatkan kelonggaran faraj dan seumur hidup untuk mengelakkan rahim jatuh.
6) Bila hamil, JANGAN makan untuk dua. Hampir setengah wanita Malaysia memang berat badan berlebihan atau obese sebelum hamil lagi. Jika anda salah seorang daripada mereka, sila jangan tambah kalori semasa hamil, melainkan selepas 28 minggu kehamilan boleh tambah 200 kalori sehari. Tak perlu beli tambahan supplemen protin. Tak perlu beli susu untuk ibu yang ada tambahan gula dan kalori jika anda ubah tabiat memakan yang sihat dan seimbang.
http://www.netdoctor.co.uk/
7) Berat badan boleh naik 12-18kg hanya bagi wanita yang tersangat kurus sebelum hamil (BMI < 18.5). Jika berat badan normal, pastikan berat badan tidak naik lebih daripada 11-16kg semasa hamil. Jika berat badan lebih daripada BMI 23, pastikan tidak naik lebih daripada 7-11kg semasa hamil. Jika anda obese (BMI > 27.5), sila kawal berat badan supaya tidak naik lebih daripada 5-9kg semasa hamil. Cara mengawal kenaikan berat badan yang terbaik sekali ialah senaman.
8) Di awal kehamilan, pastikan anda mendapat ultrasound scan di antara 11-14 minggu untuk menentukan yang due date anda (EDD) adalah betul. Buka buku merah seawal 12 minggu. Jangan tunggu lambat-lambat.
http://www.newkidscenter.com/
9) Supplemen yang terbaik ialah Obimin (bukan Obimin pluz) yang juga mengandungi vitamin D 400iu. Kebanyakan wanita Malaysia kekurangan vitamin D dan ini boleh menyebabkan pre-eclampsia atau kelahiran pramatang. Doktor akan tambah zat besi jika perlu tetapi JANGAN TINGGALKAN Obimin yang penting untuk vitamin D. Kalau ambil Obimin, tak perlu tambah lagi folik acid sebab ia mengandungi cukup folik acid.
‘SAY NO TO VIT C INJECTION’
www.healthnutnews.com
JANGAN AMBIL SUNTIKAN VIT C – sangat merbahaya untuk kesihatan. Tambahan Vit C sebanyak 1000mg ke atas telah terbukti menyebabkan kelahiran pramatang.
10) Jangan tinggalkan temujanji doktor/bidan. Awasi Pergerakan janin selepas 28 minggu kehamilan. Jika janin tidak cergas seperti biasa, sila berkunjung ke hospital, walaupun janin yang sudah matang atau sudah sampai ke due date.
11) Jangan lupa anti-tetanus toxoid vaksin bagi ibu yang dinasihatkan mengambilnya.
12) Urutan perineum dengan minyak setiap hari dari 36 minggu ke atas boleh melembutkan dan meregangkan kulit supaya boleh mengurangkan koyakan atau episiotomi semasa bersalin. Kendurkan kulit yang tegang di bahagian bawah faraj – Ini lah kulit perineum. Sapu minyak dan urut-urut. Boleh pakai minyak apa-apa pun. Tak payah pakai minyak kelapa dara mahal-mahal. Kajian perubatan yang dibuat telah menunjukkan yang minyak apa-apa pun berkesan.
www.geelongnaturaltherapies.com.au
Telan VCO tidak pernah terbukti memudahkan bersalin. Telan MILO campur mentega tidak pernah terbukti memudahkan bersalin. Apa yang terbukti memudahkan bersalin ialah kesihatan ibu.
Jika tidak obese dan bersenam dengan kerap, maka kuranglah masalah darah tinggi, kuranglah masalah kencing manis, kurang masalah janin terlalu besar dan kuranglah keperluan untuk di-induce, kurang pembedahan Caesar dan kuranglah masalah nak bersalin. Semoga ibu-ibu hamil kita sihat semasa hamil, sihat semasa bersalin, bersalin dengan normal dan mudah, dan mendapat zuriat yang sihat. Kalau boleh, saya nak bersara awal.
Artikel ini adalah hasil perkongsian Prof Dr Imelda, Pusat Perubatan Universiti Malaya, Kuala Lumpur di laman Facebooknya.
Sumber: Imelda Balchin


7 Perkara Yang Lebih ‘Seksa’ Berbanding Rasa Sakit Bersalin. Setuju Tak?

“Ngerinya nak bersalin nanti. Orang cakap rasa sakit bersalin ni lah yang paling sakit dalam dunia. Betul ke?”
Kita selalu dengar orang mengatakan bahawa sakit bersalin adalah sesuatu yang paling sakit. Ada yang menyifatkannya sebagai ‘sakit kedua selepas mati’, ‘paling sakit di dunia’, dan ada juga sebaliknya.

Memang tidak dinafikan bahawa tubuh badan wanita akan mengalami proses yang amat kritikal semasa bersalin. Malah, ianya dikira sebagai pertarungan antara hidup dan mati. Namun sebenarnya, saintis mengatakan bahawa kesakitan yang dialami oleh seseorang sebenarnya adalah subjektif. Ini kerana, tiada unit atau alat yang dapat mengukur kesakitan yang dialami oleh seseorang dengan tepat.
Menurut laporan oleh Duncan Lindsay melalui Metro UK, beliau telah menemubual beberapa saintis, ahli psikologi, serta ibu-ibu di luar sana dan mendapati ada beberapa perkara yang lebih ‘seksa’ berbanding sakit bersalin. Menarik juga untuk kita tahu, bukan?

7 Perkara Yang Lebih ‘Seksa’ Berbanding Rasa Sakit Bersalin
Berikut adalah 7 perkara yang dianggap lebih menyeksakan berbanding rasa sakit bersalin menurut sains, ahli psikologi, dan juga para ibu yang pernah mengalaminya sendiri.
1. Batu Karang
Tahukah anda, penyakit batu karang boleh menjadi sangat teruk. Menurut Dr. Abdul Rahsid berkata, ia berlaku apabila wujud serpihan kristal kecil yang membentuk ketulan di dalam saluran pundi kencing atau buah pinggang.
Bermula dengan simptom awal seperti sakit perut, sakit pinggang, sakit pada alat sulit, rasa loya dan mual, hinggalah ada yang boleh pitam dan pengsan. Mereka juga akan mengalami ketidakselesaan ketika membuang air kecil.
Seorang pain psychologist, Beth Darnell PhD berkata: “Pesakit batu karang yang kritikal boleh mengalami kesakitan yang amat dahsyat, seteruk sakit bersalin atau mungkin lebih lagi.”
Foto Kredit: keranews.org
2. Patah Tulang
Menurut beberapa orang wanita, mengalami patah tulang pada salah satu anggota badan adalah lebih sakit ebrbanding sakit bersalin yang pernah dialami mereka. Ia bukan saja akan mengehadkan pergerakan, tetapi juga menjejaskan fungsi anggota badan yang berdekatan buat masa yang agak lama.
Malah, secara spesifiknya seorang wanita mendakwa bahawa beliau pernah mengalami patah tulang di buku lali, dan ia sudah cukup menyeksakan berbanding sakit bersalinnya satu ketika dahulu.
Foto Kredit: mammahealth.com
3. Migrain
Pernahkah anda diserang sakit kepala yang sekuat migrain ini? Migrain boleh berlarutan hingga beberapa hari. Ramai yang mengalaminya mengatakan bahawa sakitnya memang tiada kompromi. Menyeksakan!
Selain rasa sakit kepala yang mendenyut, penderita migrain akan merasakan sensasi seperti ditusuk-tusuk pada satu sisi atau kedua-dua sisi kepala. Pada beberapa kes yang lebih teruk, rasa nyeri yang dirasakan akan menjalar hingga ke belakang mata. Mereka juga akan berasa loya, mual dan sensitif terhadap cahaya hingga tak mampu melakukan aktiviti seharian yang lain.
Foto Kredit: suchtv.pk
4. Gout
Penyakit yang berpunca daripada lebihan asid urik dalam badan ini membabitkan serangan serta-merta yang bukan saja menyebabkan kesakitan tetapi turut membengkak dan rasa panas pada bahagian sendi tangan dan kaki. Selalunya ia membabitkan jari kaki yang besar tetapi juga ia boleh memberi kesan pada tumit, lutut, tapak kaki, buku lali dan jari kaki. Serangan gout boleh berlaku berulang-ulang yang dipanggil polyarticular gout. Dalam masa ini, pesakit akan berasa amat sakit, kejang dan kaki berubah bentuk.
Berdasarkan tinjauan di US, 2/3 penderita gout melabelkan penyakit ini sebagai yang paling sakit yang pernah mereka rasai. Malah, tidak kurang juga wanita yang mengalaminya merasakan bahawa ianya lebih teruk berbanding sakit bersalin. Selain simptom di atas, ada juga yang mungkin menghadapi masalah kaki bengkak, merah, panas dan demam.
Penderita gout yang serius akan merasakan sakit pada bahagian kaki terutamanya. Jangankan memakai kasut atau stokin, untuk ibu jari kaki bersentuhan dengan selimut pun boleh menyebabkan penderitaan yang tiada tandingannya.
Foto Kredit: canadianpharmacymeds.com
5. Kecederaan Alat Sulit
Bagi seorang lelaki, terdapat kajian daripada para saintis yang menyamakan kesakitan bersalin ini seperti tendangan pada alat sulit lelaki (penis).
Secara medikalnya, sebuah laman web kesihatan menggelarnya sebagai ‘insidious constant penis pain.’ Seperti yang kita tahu, bahagian anggota ini sememangnya amat sensitif terhadap kesakitan. Maka, sebab itulah wanita diajar untuk menyerang anggota ini apabila diancam oleh lelaki jahat.
Foto Kredit: healthmen.com
6. Sakit Gigi
Setujukah anda salah satu anggota badan paling kecil ini memiliki rasa sakit yang lebih teruk daripada sakit bersalin? Sebenarnya ramai wanita beranggapan begitu. Walaupun sakit hanya pada gigi, ia boleh merebak hingga ke telinga dan ada yang sampai sakit kepala. Walaupun ada yang memandang remeh pada sakit gigi, namun banyak kerja yang boleh tergendala disebabkannya.
Selain itu, sakit gigi juga amat sukar untuk dihilangkan selain dengan mencabut atau membuat rawatan akar di klinik gigi – ini juga amat ditakuti oleh ramai orang dewasa!
Foto Kredit: md-health.com
7. Bersalin ‘Induce’
Berbanding rasa sakit bersalin normal, sakit bersalin ‘induce’ tidak datang perlahan-lahan atau secara sedikit demi sedikit. Maka, tubuh anda tidak diberi kesempatan untuk merasakan ritma sakit kontraksi yang semakin bertambah.
Jadi, bayangkan apabila anda terpaksa bersalin pada tahap kesakitan yang paling tinggi sebelum tubuh anda sempat mengadaptasi pada tahap kesakitan yang sebelumnya!
Foto Kredit: medai.framar.bg
Setiap Orang Punya Pengalaman Berbeza
Seperti yang diulas oleh pakar, setiap manusia mempunyai daya ketahanan tubuh yang berbeza dan mereka juga menilai kesakitan dengan cara yang tersendiri. Oleh itu, tidak semua orang mempunyai ketahanan terhadap perkara yang sama.
Apa kata anda pula? Benarkah sakit bersalin adalah yang paling sakit dan digeruni? Setujukah dengan 7 perkara yang lebih menyeksakan ini berbanding rasa sakit bersalin yang pernah anda lalui?


“Sirloin? Loin? Rib? Chuck? Aish, banyak betul nama bahagian daging lembu ni, sampai confused aku dibuatnya. Yang mana patut aku beli untuk buat masak kat rumah?”
Berbanding orang di luar negara yang biasa makan steak, kita di Malaysia biasanya menggunakan hidangan daging dalam lauk pauk seperti rendang, kari, sup dan sebagainya.

Semua bahagian lembu tu nampak sama je bila dah dimasak dalam lauk tu kan?
Jadi kalau kita tak biasa masak daging di rumah, mungkin kita akan keliru bila tengok label pada daging lembu yang dijual di pasar raya.

Sebenarnya ada pelbagai istilah yang digunakan dalam bahagian daging lembu di Malaysia.

Namun secara asasnya ada 9 bahagian potongan asas (primal cut) yang boleh kita ketahui dengan mudah.
Kedudukan daging pada badan lembu menentukan kegunaannya yang lebih sesuai untuk sesetengah jenis masakan.

9 Jenis Bahagian Daging Lembu Yang Dijual Di Pasar. Mana Paling Sedap & Sihat?
Berikut di senaraikan bahagian daging lembu dan keistimewaannya.
1. Tulang rusuk (Ribs)
Rib merupakan bahagian tulang rusuk lembu.
Bahagian rib eye steak adalah antara potongan premium yang paling digemari oleh peminat steak kerana bahagian ini sangat beraroma. Selalunya, daging dibahagian tulang agak manis dan mempunyai rasa yang unik.
Memandangkan daging lembu bahagian ini banyak terlekat pada tulang, maka bahagian tulang rusuk ini juga sangat sesuai dijadikan sup tulang atau sup daging.

2. Daging bahu (Chuck)
Bahagian chuck adalah bahagian bahu lembu.
Bahagian ini mempunyai tekstur daging yang lembut tetapi kelembutannya tidak setanding bahagian rusuk (rib), short loin atau sirloin.
Oleh itu ia lebih sesuai untuk masakan ‘slow cooking’ seperti stew, gulai dan kari yang memerlukan masa yang lebih lama untuk lembut sepenuhnya.
Ia juga sesuai dipanggang di dalam ketuhar (broiled) atau dipanggang terus di atas api (grilled).

3. Daging Batang Pinang (Short Loin / Tenderloin)
Bahagian daging lembu yang dikenali sebagai lulur pendek (short loin) ini terletak di bahagian belakang lembu di tengahnya.
Di sini juga terletak bahagian paling disukai oleh ramai iaitu tenderloin atau dikenali sebagai daging ‘batang pinang’.
Daging batang pinang sering menjadi pilihan kerana ia mempunyai tekstur daging yang lembut, tiada lapisan lemak dan sesuai dengan kebanyakan jenis masakan.
Potongan stik popular yang terdapat pada bahagian tenderloin ialah filet mignon dan chateaubriand.
Foto Kredit: rendang tok
4. Daging ‘Harimau Menangis’ (Sirloin)
Berdekatan dengan daging batang pinang terdapat satu lagi bahagian iaitu sirloin yang terletak di antara bahagian pinggang lembu.
Bahagian daging ini boleh dikatakan sebagai yang paling lembut dan ia turut dikenali sebagai ‘daging harimau menangis’.
Harganya dinilai dengan tinggi kerana ia agak terhad dan sentiasa mendapat permintaan ramai.
Bahagian daging lembu ini amat popular di Malaysia untuk dijadikan daging bakar cicah air asam.
Fuh, memang sedap!

5. Daging Lambung (Flank)
Daging lambung (flank) terletak di bawah pinggang dan sirloin.
Kedudukan daging ini adalah di sekitar kawasan perut.
Ia membantu lembu berpusing dan berjalan oleh yang demikian otot berfungsi dengan banyak.
Ini menjadikannya daging yang pejal dan kurang lemak serta setanding potongan premium yang lain.

6. Dada (Brisket)
Brisket adalah potongan daging dari dada atau bahagian bawah dada lembu.
Oleh kerana lembu tidak mempunyai tulang kerah (collar bone), otot-otot ini menyokong sekitar 60% berat badan lembu yang sedang berdiri atau bergerak.
Ini membuat daging bahagian ini agak pejal dan liat.
Maka, ia lebih sesuai untuk jenis masakan yang mengambil masa lama atau merebus.
Foto Kredit: galantime.com
7. Daging Punggung (Round)
Daging bahagian paha ini agak liat kerana banyak digunakan dalam pegerakkan lembu.
Ianya juga terdapat banyak ligamen dan dagingnya kurang berlemak.
Antara potongan yang digunakan untuk steak adalah Top Round Steak, Bottom Round Roast, Rump Roast, London Broil dan Eye of Round Steak.

8. Plate
Bahagian potongan ini adalah terletak di bawah bahagian perut lembu.
Biasanya daging ini agak liat, mengandungi lemak dan dijual pada harga rendah berbanding bahagian lain.
Oleh itu ia sesuai untuk masakan yang mengambil masa agak lama seperti masak stew dan rendang.

9. Betis (Shank)
Bahagian daging lembu ini merupakan daging bahagian kaki / betis.
Ianya daging yang mempunyai otot yang paling pejal, mempunyai bahagian urat dan agak liat.
Ia juga sesuai untuk masakan yang mengambil masa yang lama atau merebus.
Bahagian Daging Lembu Yang Paling Sihat & Sedap
Bahagian daging lembu yang paling sedap tentunya adalah subjektif dan bergantung kepada citarasa masing-masing.
Namun, bahagian yang selalunya menjadi pilihan adalah ‘daging batang pinang’ dan ‘daging harimau menangis’. Tulang rusuk juga amat popular bagi penggemar sup tulang dan steak.

Perlu diingat, bahagian daging lembu yang mengandungi kadar LEMAK yang paling TINGGI ialah ekor (71g) dan tulang rusuk (42g).
Lemak penting untuk kenikmatan dan kepuasan semasa makan. Jadi tak hairanlah ramai betul yang sukakan sup ekor dan sup tulang kan?
Manakala bahagian daging lembu yang mengandungi kadar PROTEIN yang paling TINGGI ialah betis (34g).
Menurut KKM, kadar protein yang tinggi menjadi penyumbang kepada rasa cepat kenyang.

Apapun pilihan anda, nikmatilah dan bersederhanalah semasa memakan daging ya!


Elak Jangkitan Kuman, 6 Bahagian Tubuh Badan Ini Perlu Dilindungi Sebaik Mungkin!

Percaya tak walaupun anda mandi 5 kali sehari, tetapi jika tidak basuh beberapa bahagian badan dengan teliti, semuanya tidak ada guna! Sebenarnya, ada beberapa bahagian tubuh badan yang anda tidak perasan memerlukan pembersihan dan penjagaan rapi.
Badan kita ini pandai, jika kita tidak menjaganya dengan baik, pasti ia akan bertindak balas. Malah, mungkin dapat mengundang bahaya seperti jangkitan.

Bak kata orang “Badan kita ni, nak pakai lama,”. Jadi, jom ikuti perkongsian daripada Dr. Sachin Dhawan mengenai bahagian tubuh badan yang memerlukan penjagaan teliti demi kebaikan kesihatan dan kebersihan semua.
Baca juga: Cara Mandi Wajib Yang Betul Dari JAKIM. Sangat Mudah & Ringkas!

6 BAHAGIAN TUBUH BADAN YANG PERLU DITITIKBERATKAN KETIKA MANDI

1. LEHER
Kebiasaannya ramai yang selalu abaikan bahagian tubuh badan ini kerana beranggapan air masih lalu di atasnya ketika membersihkan diri. Terutamanya ketika membasuh muka, mesti ramai yang terlupa untuk mencuci kawasan leher.
Sebenarnya, leher adalah bahagian yang cenderung untuk mengumpul banyak kulit mati, jadi anda perlu melakukan ‘gentle scrubbing’ menggunakan ‘natural scrub’ sekali seminggu.
Malah, anda perlu bersenam jika berat badan bertambah untuk mengelakkan bahagian leher yang gelap.
2. LUTUT
Lutut menyokong berat badan seseorang. Nampak bahagian badan yang biasa, namun sebenarnya memikul tanggungjawab yang besar untuk menampung berat badan anda.
Kulit di bahagian tubuh badan ini akan menjadi tebal, kering dan gelap apabila terdapat geseran ketika bersenam. Untuk mengelakkan perkara ini berlaku, anda perlu menggunakan tikar lembut ketika bersenam.
Kulit di bahagian ini tidak sepatutnya gelap. Oleh itu, anda juga perlu melakukan ‘body scrub‘ pada bahagian tubuh badan ini sekali seminggu.

3.  KETIAK
Ketiak merupakan bahagian tubuh badan yang memerlukan penjagaan teliti lebih-lebih lagi kerana kawasan ini kerap mengeluarkan peluh. Peluh tersebut akhirnya menyebabkan bau badan yang tidak senang.
Cukur bulu dengan kerap untuk mengekalkan kebersihan diri. Anda perlu menggunakan ‘antiperspirant’ tanpa sebarang wangian supaya tiada alergi dan kegelapan di bahagian itu.
‘Antiperspirant’ berfungsi mengurangkan peluh dan seterusnya mengelakkan jangkitan. Bahagian tubuh badan ini juga akan menjadi lebih gelap jika menggunakan produk yang menyebabkan allergi.
Anda boleh mengamalkan krim ketiak yang mengandungi retinol setiap malam supaya bahagian bawah lengan menjadi lembut dan warna ketiak menjadi sekata dan tidak gelap.
4. KAKI
Bahagian tubuh badan ini juga antara bahagian yang sensitif. Pernah dengar kan masalah bau kaki? Selain menjejaskan diri sendiri, orang di sekeliling juga akan terkesan dengan keadaan ini.
Anda perlu menggunakan krim kaki pada setiap malam. Malah, cuba untuk berikan ruang pengudaraan antara kaki anda sebanyak mungkin. Stokin juga tidak boleh dipakai sepanjang masa.
Selain itu, kasut juga tidak boleh terlalu ketat supaya jangkitan kulat tidak  berkembang di celah-celah jari kaki. Pastikan kuku dipotong dengan kaedah yang betul untuk mengelakkan jangkitan kulat pada kuku.

5. PUSAT
Mesti anda tidak sangka yang pusat juga merupakan bahagian tubuh badan yang perlu dijaga sebetulnya. Nampak remeh, tapi itulah kebenarannya.
Hal ini kerana pusat adalah bahagian yang terdedah kepada pengumpulan lembapan terutama apabila tidak dibersihkan sewajarnya dan juga keadaan di mana perut yang sangat berat.
Jadi, pastikan bahagian pusat dikeringkan dengan baik selepas mandi menggunakan tisu atau kain lembut. Anda juga boleh memakai sedikit pelembap di pusat kerana kekeringan boleh berlaku pada kawasan itu.

6. PAHA DALAM ATAU ‘INNER THIGHS’
Bahagian tubuh badan ini adalah kawasan yang terdedah kepada peluh. Jadi, mudah untuk mendapat jangkitan kulat di kawasan tersebut.
Semasa bersenam, pastikan guna bedak bebas talkum. Mandi dengan cepat sejurus selesai bersenam. Bulu di bahagian tersebut perlu diuruskan sewajarnya seperti di bahagian ketiak.
Tambahan, pakaian dalam anda mestilah lembut dan juga selesa. Untuk mengelakkan alahan kerengsaan ataupun ruam berlaku di kawasan paha dalam, jangan memakai pakaian dalam sintetik.
Jadi, amalkan penjagaan yang sewajarnya pada 6 bahagian tubuh badan ini untuk kebersihan diri sendiri. Ingat, jangan langkau satu pun bahagian-bahagian tubuh badan ini! Boleh tampak lebih yakin dengan tubuh badan anda pada masa depan!
Sumber: Healthshot


9 Bahagian Tubuh Suami Buat Isteri Ternganga, Rahsia Tambah Keintiman!

Para pembaca, anda sedia maklum bukan lelaki sahaja yang tertarik pada fizikal wanita, bahkan sebaliknya juga. Kalau nak tahu, terdapat beberapa bahagian tubuh lelaki yang menjadi kegilaan para wanita.
Jadi, bahagian tubuh lelaki yang mana dapat memikat hati wanita? Jom ikuti perinciannya di bawah yang pernah disiarkan Halodoc, khusus buat pasangan suami isteri untuk menambahkan percikan cinta dalam rumah tangga.

Baca juga: Nak Hubungan Batin Bertambah Power, Rupanya Kena Amalkan Madu Lebah & Ayam Kampung!
BAHAGIAN TUBUH LELAKI
Gambar: Freepik

Meskipun wanita tidak terlalu mempersoalkan penampilan lelaki, tidak ada wanita yang tidak tertarik jika melihat lelaki berpenampilan baik. Penampilan lelaki bukan hanya dilihat dari gaya berpakaiannya dan dandanan rambutnya sahaja, tetapi juga dari bentuk tubuhnya.

Maka, disebabkan itu wahai lelaki atau pun suami, inilah turutan bahagian tubuh lelaki yang disukai wanita yang perlu anda tahu!
1. Dada
Sebahagian besar wanita menyatakan bahawa mereka suka membayangkan bentuk dada lelaki yang tersembunyi di sebalik bajunya. Jika lelaki memakai baju ketat, maka bentuk dada yang terbentuk dapat menarik perhatian wanita.
2. Mata
Hubungan mata dapat memberikan makna yang lebih mendalam bagi seorang wanita dibandingkan sentuhan fizikal. Di mana, dengan melihat ke dalam mata lelaki, maka percikan akan muncul dari dalam hati wanita yang akhirnya boleh membuatnya jatuh hati.
3. Lengan tangan
Tidak hairan jika lelaki berbadan tegap sangat suka mempamerkan otot bisepnya yang berketak dengan sengaja mengenakan baju yang ketat. Hal ini kerana, lengan merupakan bahagian tubuh lelaki yang membuat wanita tertarik.
Baik berotot mahupun tidak, bahagian lengan mencerminkan kekuatan seorang lelaki. Itulah sebabnya isteri sangat suka memaut atau bersandar pada lengan suami.
4. Tangan
Saat melihat tangan lelaki yang besar, jari-jemarinya yang panjang dan kuku yang bersih menimbulkan kebahagiaan pada wanita. Kebanyakan isteri akan berasa gembira jika digenggam oleh tangan suami yang kuat.
5. Bahu
Bahagian tubuh lelaki yang juga dipandang seksi oleh wanita adalah bahu. Bentuk bahu yang bidang dan kuat mencerminkan kekuatan dan kejantanan seorang lelaki.
Isteri akan berasa dilindungi jika berada dekat dengan bahagian tubuh yang satu ini. Selain itu, melihat pergerakan otot bahu suami sewaktu bekerja juga dapat membuat isteri kekaguman.
Baca juga: Ini Tanda-Tanda Air Mani Encik Suami Sihat, Wow Kena ‘Check’ Ni!
6. Bibir
Gambar: Freepik
Sama seperti lelaki yang tertarik dengan bibir wanita, bibir lelaki juga mempunyai magnet yang mampu menarik perhatian wanita. Bukan hanya kerana keindahannya, bibir juga dianggap sebagai bahagian tubuh yang berahi kerana memungkinkan terjadinya hubungan yang lebih intim antara suami isteri.
7. Tubuh belakang
Bahagian tubuh belakang juga merupakan bahagian tubuh yang melambangkan kekuatan seorang lelaki. Memeluk tubuh belakang suami, terutama dari belakang, merupakan sentuhan fizikal yang disukai isteri.
8. Perut
Tidak kira sama ada lelaki memiliki perut berketak, rata atau perut buncit. Bahagian tubuh ini tetap akan menjadi bahagian yang disukai wanita.
Ini disebabkan sewaktu memegang perut suami, isteri akan merasakan kehangatan dan keintiman apabila dapat menyentuh bahagian tubuh yang tidak dapat dipegang sembarangan orang.
9. Punggung
Bentuk punggung lelaki, sama ada penuh ataupun sedang, ia tetap menjadi daya tarikan pada wanita. Maka disebabkan itu, terdapat isteri yang suka meramas punggung suaminya sewaktu sedang berhubungan intim.
Malah, sewaktu tidak berhubungan intim pun, isteri akan rasa tercabar untuk meramas punggung suami. Hal ini kerana, ia membuatkan isteri berasa dominan dengan mengambil langkah awal sebelum bercium.
Kesimpulan
Tidak kira bahagian anggota tubuh suami yang bagaimana pun, ia tetap menjadi daya penarik kepada isteri. Hal ini kerana, setiap individu mempunyai ciri dan seleranya sendiri.
Apabila sudah sah menjadi pasangan suami isteri, segala kelebihan dan kekurangan fizikal pasangan pasti akan diterima dengan hati yang terbuka. Selagi mana, ia tidak memberikan kemudaratan kepada pasangan seperti memerlukan rawatan kecantikan atau perubatan untuk menambah keyakinan dan manfaat lain kepada dirinya.
Baca juga: Ini 3 Waktu Haram Úntuk ‘Bersama’ Antara Suami Isteri, Jangan Lakukan. Buat Bersabar Ya!

Sumber: Halodoc

FT Image: Master1305


‘ Bahan Anti-Kuman’ – Ini Kebaikan Menangis & Apa Air Mata Mampu Lakukan

Emosi seseorang manusia kadang-kala bergantung kepada keadaan sekeliling. Dari emosi juga kita boleh tahu perangai seseorang itu. Bagi yang panas baran, itu paling senang untuk dikesan.
Walaubagaimanapun, menangis juga merupakan antara emosi yang kebiasaannya di keluarkan ketika berlakunya apa apa sahaja situasi yang mengaitkan dengan keadaan seseorang. Situasi sekeliling juga dapat mendorong kepada tangisan. Bak kata orang ‘cengeng’ lah kalau selalu menangis.

Ikuti perkongsian oleh Public Health Malaysia melalui laman Facebooknya berkaitan kebaikan menangis. Mungkin lepas ni ramai yang nak menangis tetapi jangan tidak tahu kerana menangis tanpa sebab yang jelas sebenarnya adalah tanda awal kemurungan.
Air Mata Ialah ‘Antibiotik Semulajadi’

Menangis adalah respon biasa seseorang manusia apabila berhadapan dengan situasi beremosi seperti sedih, gembira, marah dan ketakutan. Selepas menangis bola mata yang kering akan kembali lembab. Mata juga akan berasa lebih lega dan bergerak dengan lebih lancar.

Sebenarnya, air mata juga mengandungi bahan anti kuman yang melindungi dari jangkitan mata. Air mata mengandungi lysozome yang dapat berfungsi sebagai “antibiotik semulajadi”. Selepas menangis air mata akan mengalir ke rongga hidung. Ruang pernafasan akan menjadi lebih lancar, degupan jantung akan kembali normal. Anda akan merasa lebih lega dan tenang.
Menangis Adalah Sesuatu Yang Baik Untuk Kesihatan

Antara kebaikan dari tangisan ialah:
– Menstabilkan degupan jantung
– Melancarkan bebola mata
– Memberi ketenangan
– Melindungi mata dari jangkitan
– Melancarkan pernafasan
– Membantu untuk tidur
Hormon Oxytocin Dan Endorphins Akan Di Rembeskan

Selepas menangis kesedihan dan kedukaan yang di alami dapat diredakan. Tangisan akan merangsang daya “parasympathetic” yang membantu seseorang individu untuk bertenang. Selepas menangis anda akan berasa mudah tidur. Ada yang terlena dengan air mata yang masih bergenang.
Jika anda perhatikan, selepas menangis, bayi biasanya akan tertidur. Selepas menangis hormon oxytocin dan endorphins akan di rembeskan. Hormon ini membantu untuk melegakan kesakitan fizikal dan emosi. Hormon ini juga berfungsi untuk mewujudkan kegembiraan dan keseronokan.
Selepas menangis toksin dan bahan kimia yang menyebabkan stress akan di keluarkan menerusi air mata. Pengkaji percaya, menangis dapat mengurangkan toksin di dalam tubuh. Walaubagaimanapun, menangis merupakan antara tanda tanda kemurungan. Dapatkan rawatan sekiranya anda;
– Menangis tanpa sebab yang jelas
– Menangis terlalu kerap
– Menangis mengakibatkan kehidupan harian anda terjejas
– Menangis yang tidak terkawal
Menangis adalah tindakbalas normal manusia apabila berhadapan dengan situasi yang beremosi. Apabila anda berada dalam keadaan sedih, sakit dan marah, menangis boleh memberi sedikit kelegaan. Namun sekiranya ia berlaku terlalu kerap, air mata tidak lagi dapat membantu anda. Dapatkan rujukan doktor untuk rawatan lanjut
Sumber : Public Health Malaysia


Gemar Masak Tapi Bahan Selalu Tak Cukup? Ini Senarai Bahan Dapur Wajib Ada Di Setiap Rumah!

Masakan Malaysia kebiasaannya memerlukan banyak jenis bahan dapur. Dari segi rasa, rupa dan warna hidangan masakan Malaysia, memang terbukti anda perlu menyediakan bahan secukupnya sebelum mula memasak. Bahan dapur ini akan memudahkan proses memasak harian seseorang.
Jangan pula sewaktu memasak, bahan yang ingin ditambahkan tiba-tiba tidak ada. Kan dah jadi satu hal di situ kerana perlu keluar rumah membeli bahan tersebut! Jadi, jom ikuti perkongsian penulis mengenai bahan dapur wajib ada dalam setiap rumah di Malaysia.

Baca juga: 20 Jenis Barangan Dapur Wajib Ada Kalau Anda Nak Kurus
BAHAN DAPUR WAJIB ADA DI SETIAP RUMAH
1. Bawang putih

Bahan ini merupakan pelengkap masakan di Malaysia. Bawang putih juga kaya dengan khasiat untuk tubuh badan.
Ia antara bahan yang sering disimpan di dalam peti sejuk selepas dikisar halus untuk memudahkan penggunaannya di masa akan datang.
2. Bawang besar
Sama seperti bawang putih, bawang besar juga dipakai dalam kebanyakan masakan Malaysia. Tanpanya, memang hidangan makanan Malaysia akan rasa sesuatu yang ‘kurang’.
3. Halia
Selain digunakan dalam bahan tumisan sebagai penyedap masakan, halia mampu mengeluarkan angin yang berlebihan di dalam badan apabila dimakan.
4. Ayam
Ayam merupakan antara bahan basah yang wajib ada dalam kebanyakan dapur di Malaysia. Selain digunakan dalam pelbagai hidangan, ia juga merupakan bahan pilihan kanak-kanak berbanding ikan atau daging.
5. Telur ayam
Telur ayam ini merupakan satu keperluan di setiap rumah. Bukan setakat ia murah, senang didapati, berkhasiat dan cepat dimasak, telur merupakan bahan serbaguna dan salah satu bahan penting dalam kebanyakan masakan. Kalau nak tahu, kanak-kanak paling menyukai telur sama seperti ayam kerana ia bahan yang boleh diolah kepada pelbagai jenis hidangan.
6 Ikan bilis

Untuk pengetahuan anda, ikan bilis tahan berbulan-bulan jika menyimpannya di dalam bekas kedap udara dan dimasukkan ke dalam peti sejuk. Pastikan ia diawetkan dengan garam dan dijemur hingga kering.
Paling penting, bahan ini enak digoreng atau ditumbuk halus dan dicampurkan ke dalam masakan. Sebenarnya, cara penggunaan ikan bilis dalam hidangan tiada hadnya. Boleh je buat macam mana dengan bahan ini kerana rasanya pasti akan sedap.
7. Beras
Bahan seterusnya adalah makanan keperluan asas masyarakat Malaysia tidak kira bangsa dan agama. Kebanyakan hidangan di Malaysia lebih-lebih lagi lauk pauk lebih terasa kesedapannya jika dimakan bersama nasi. Nasi bagaikan beri satu nikmat kepuasan lain yang tak pernah anda jangkakan!
8. Kicap masin / kicap manis
Bahan ini wajib ada di setiap dapur kerana ia sering digunakan dalam masakan sebagai penyedap rasa dan juga ramuan utama dalam sesetengah hidangan.
Tahu tak apa paling best? Kicap masin sangatlah terkenal dalam kalangan pelajar kerana ia begitu sedap dinikmati begitu saja bersama nasi panas dan telur mata. Memang tambah dua pinggan!
9. Tepung gandum
Bahan serbaguna ini selain amat penting untuk pembuatan kek dan biskut, ia juga boleh digunakan dalam pembuatan hidangan minum petang dan snek seperti cucur, lempeng dan kuih-muih.
Kalau nak tahu, ada juga yang menggunakan tepung gandum untuk hilangkan bau hamis pada ayam dan daging. Menarik kan?
10. Belacan

Bahan yang terakhir ini, jika tidak mempunyainya maka anda bukanlah rakyat Malaysia yang sebenar. Belacan juga antara bahan wajib ada di dapur untuk dijadikan ramuan utama masakan Melayu.
Untuk pengetahuan anda, belacan diperbuat daripada udang geragau yang diawetkan dengan garam kemudian dimampatkan dalam bentuk kepingan bulat atau empat segi. Kebiasaannya belacan ini digunakan dalam masakan sambal dan dicampur dengan cili kisar sebagai penambah perisa.
Jadi dapur anda ada tak dalam senarai 10 barang dapur wajib di atas? Jika tidak, cepat-cepat ke pasar yang berdekatan dan cari barang dapur wajib ada ini untuk memudahkan proses masakan anda! Semoga Bermanfaat.
Sumber: Cookpad Malaysia


Tak Sangka 7 Bahan Makanan Ini Ada Banyak Kegunaan, Boleh Cuci Peralatan Rumah!

Anda tahu tak sebenarnya boleh boleh menggunakan bahan makanan untuk mencuci dinding, alatan pemanggang dan lain-lain peralatan di rumah?
Ini pertama kali penulis baca tips berkaitan itu dan inginkan kongsikan kepada semua pembaca Sirap Limau di luar sana. Rupanya boleh guna 7 bahan makanan untuk mencuci. Wah! Jimat duit.

Baca juga: Tips Sukatan Air Masak Untuk Pakai Agar-Agar Tali, Paling Mudah & Menjadi!
GUNA 7 BAHAN MAKANAN UNTUK MENCUCI PERALATAN DI RUMAH

1. KULIT PISANG

Jangan pandang rendah dengan kulit pisang. Selain daripada tenyeh dekat muka untuk dapatkan kulit yang cantik, kulit pisang juga boleh digunakan untuk kilatkan semula barangan perak.
2. KULIT TIMUN
Untuk hilangkan contengan di dinding dan meja, boleh guna kulit timun. Caranya mudah sahaja iaitu gosok pada permukaan yang hendak dibersihkan.
3. SOS TOMATO
Mungkin tak ramai yang tahu bahawa sos tomato boleh mengilatkan barang tembaga. Caranya adalah sapu sos tomato di permukaan tembaga dan biarkan beberapa minit. Kemudian, bilas dengan air. Tembaga akan menjadi berkilat semula.
4. BAWANG BESAR
Panaskan pemanggang dan gosok bawang besar yang telah dibelah dua. Kesannya seperti pemanggang baru, karat semua hilang.

5. KACANG WALNUT
Kacang walnut boleh menghilangkan calar perabot kayu. Kupas kacang walnut daripada kulitnya dan sental di bahagian yang calar. Kemudian, sapu kesan minyak yang keluar daripada biji walnut itu.
Lepas beberapa minit, ambil kain dan lap perlahan-lahan di kawasan calar. Hasilnya memang terkejut!
6. KEPINGAN ROTI
Ambil sekeping roti biasa dan jadikan seperti kain lap. Lap di seluruh kawasan kaca berderai. Cara ini mampu mengutip serpihan kaca kecil yang tak nampak di pandangan mata.
7. MINYAK ZAITUN
Sapukan sedikit minyak zaitun pada bahagian yang terkena getah pokok. Biarkan sekejap dan getah pokok akan tertanggal sendiri.
Wah, lepas ni habis satu rumah berkilat la nampak gayanya.
Baca juga: Jangan Cakap Pandai Masak Kalau Tak Tahu 29 Petua Memasak Ini
Sumber: Facebook No Or


Cara Buat Serbuk Perasa Homemade Untuk Masakan. Bebas MSG, Lebih Sihat & Sedap!

“Senangnya memasak pakai perencah segera ni. Tapi tak apa ke kalau pakai selalu? Bukan apa, perencah segera ni selalunya mesti ada MSG. Takut tak elok pula kalau bagi budak-budak makan. Ada ke cara buat sendiri bahan penyedap masakan untuk gantikan MSG ni?”
Tak dinafikan, memang kita jadi mudah memasak menggunakan pelbagai jenis perencah segera yang ada di pasaran. Cepat dan sedap pulak tu.

Tapi kalau anda perasan, kebanyakan perencah segera yang dijual ini memiliki kandungan Monosodium Glutamat atau MSG. Kadangkala ia turut mengandungi bahan aditif, pengawet atau perasa tiruan. Jadi, kita perlulah baca label dengan lebih teliti dan pastikan kandungannya bersesuaian dengan tahap kesihatan kita, terutamanya jika kita memasak untuk anak-anak kecil.
Rupanya kalau nak lebih selamat dan jimat, kita boleh buat sendiri serbuk perasa homemade menggunakan bahan-bahan semulajadi. Menarik kan?

Jom kita tengok cara buat serbuk perasa homemade bebas MSG yang dikongsikan oleh AJ Idris menerusi Facebook beliau.

Cara Buat Serbuk Perasa Homemade Bebas MSG. Barulah Masakan Lebih Sihat & Sedap!
Bagi yang mencari alternatif serbuk perasa bebas MSG, boleh buat sendiri serbuk perasa atau homemade salt seasoning ini. Mesti masakan tetap sedap, tak kalah!
Berikut adalah bahan-bahannya.
Bahan-bahan

Garam halus (2 bahagian)
Serbuk bawang putih (1 bahagian)
Serbuk bawang merah (1 bahagian)
Serbuk ketumbar (1 bahagian)
Serbuk lada hitam (1 bahagian)
Serbuk jintan putih / kumin (1 bahagian)

*Contoh pek bagi serbuk-serbuk ini boleh tengok dalam gambar di bawah.
Contoh serbuk bawang merah
Contoh serbuk bawang putih

Contoh serbuk lada hitam
Contoh serbuk ketumbar
Contoh serbuk jintan putih (cumin)
Cara-cara
1. Ambil Bahan Ikut Sukatan
Caranya mudah saja. Cari dulu bahan-bahan ini dalam pek berasingan. Semua ini boleh didapati di pasar raya di bahagian rempah. Contohnya Mydin, Tesco, dan lain-lain. Sesetengah kedai runcit pun ada juga.
Sukatan untuk rempah semuanya 1 bahagian, cuma garam halus tu 2 bahagian. Maksudnya kalau pakai 1 sudu, semuanya 1 sudu kecuali garam 2 sudu. Kalau guna senduk, senduklah. Yang penting, guna bekas sukatan yang sama dan gandakan sukatan garam.

2. Campurkan Semua Bahan
Bila dah sukat tadi, bolehlah campur dan gaulkan kesemua bahan di atas dan simpankan dalam bekas kedap udara. Eh, eh, dah siap!
Mudah kan?

3. Guna Dalam Masakan
Bila nak masak nanti, dah bolehlah gunakan secukup rasa macam kita gunakan serbuk perasa biasa macam sebelum ini.
Ia sesuai digunakan untuk menambah rasa dalam masakan seperti sup, perapan ayam / daging dan pelbagai jenis lauk atau masakan. Kata AJ Idris, kalau buat nasi goreng kosong letak ni saja pun dah sedap tau!
Tak percaya, kenalah cuba ya.

Tak Payah Beli Dah, Buat Sendiri Lagi Best
Wah, tak sangka mudah sangat nak buat serbuk perasa homemade ni. Sebelum ni tak pernah belek betul-betul di ruang rempah-ratus tu dan tak tahu pula kewujudan serbuk-serbuk yang sangat berguna ni.
Jadi lepas ni bolehlah kita pakat-pakat cuba buat di rumah. Mudah-mudahan ia bermanfaat bagi ibu-ibu yang sedang mencari bahan penyedap rasa sebagai pengganti MSG. Bolehlah bertukar kepada alternatif ini. Lebih sihat dan pada masa yang sama masakan tetap lazat. Mesti lebih semangat nak memasak untuk keluarga!
Lagipun senang sangat caranya. Jimat dan tak payah beli lagi. Selamat mencuba.
*Tips dan cara buat serbuk perasa homemade ini dikongsikan oleh AJ Idris menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Untuk pertanyaan dan maklumat lanjut, boleh rujuk post asal beliau di SINI.


Masakan Tak Cukup Ummph? Ini 6 Bahan Penyedap Rasa Semulajadi, Bukan MSG!

“Mak oi panjangnya resipi. Tak campur lagi bahan yang nak diguna. Banyak betul nak kena beli. Aduhai, terus hilang mood nak masak menu ni.”
“Eh. dah ikut sama macam resipi ni, tapi kenapa kat kedai tu rasanya lagi sedap? Mesti ada bahan rahsia ni…”

Pernah alami situasi ini?
Bagi mereka yang biasa memasak, tentulah tiada masalah kerana memang banyak stok bahan-bahan di rumah. Mesti tahu nak tambah perasa bagi kaww…! Lebih-lebih lagi bagi mereka yang berkeluarga besar dan rajin memasak.

Tetapi, bagi yang bujang-bujang dan boleh dikatakan masih amatur ni, manalah ada banyak pengalaman. Tak tahu nak tambah apa lagi bagi makanan tu sedap. Jadi, apa boleh buat?

Kebaikan Bahan Penyedap Rasa Semulajadi
Tahukah anda, sebenarnya anda hanya perlu enam bahan semula jadi ini untuk setiap penyediaan hidangan. Campurkan bahan-bahan ini dalam masakan anda, dan hasilnya, sajian anda terasa enak.
Bahan penyedap rasa semulajadi mempunyai keunikan tersendiri berbanding penambah perasa tiruan yang bersifat ‘segera’. Ianya memberi rasa yang lebih ‘original’ serta menambahkan keharuman dalam masakan. Selain itu, ia mempunyai khasiat tersendiri dan tidak membahayakan kesihatan jika digunakan dengan kerap.
Bahan-bahan ini bukan sahaja fleksibel untuk digunakan dalam kebanyakan masakan, tetapi ia juga mempunyai jangka hayat yang panjang. Jadi, bagi mereka yang jarang memasak pun boleh menyimpannya kerana ia tahan lama!
Apakah bahan-bahan itu?
Foto Kredit: pluszenlavie.co
6 Bahan Penyedap Rasa Dalam Masakan
1. Serbuk Koko
Menurut laman web Daily Burn, satu sudu serbuk koko yang mengandungi zat besi, magnesium, zinc dan manganese boleh menambah keenakan pada semua menu berasas kacang, smoothies, oat, puding dan yogurt.
Jangan terkejut ya, serbuk koko bukan sekadar bahan penyedap rasa bagi makanan manisan, ia juga boleh dipakai pada masakan jenis savouri (makanan jenis masin / lauk).
Selain itu, serbuk koko juga boleh menambah rasa pedas dalam hidangan berasaskan cili. Wah, menarik kan?
 2. Ekstrak Vanila
Foto Kredit: whatthecraft.com
Jika anda ingin membuat menu pencuci mulut seperti kek, biskut, brownies, muffin dan sebagainya, jangan lupa masukkan sedikit ekstrak vanila bersama. Ia akan menambah keenakan pada hidangan pencuci mulut tersebut.
Cuma titiskan 2-3 titik, baunya pun sudah harum semerbak. Terutamanya ketika dibakar di dalam ketuhar.
Memang ada banyak dijual di pasaraya. Tak susah pun! Nak buat sendiri pun boleh, (kalau rajin).
3. Kayu Manis
Sama seperti ekstrak vanilla, kayu manis menambah rasa manis semula jadi pada hidangan seperti roti, biskut, yogurt, oat, kacang dan banyak lagi.
Anda juga boleh tabur sedikit serbuk kayu manis sewaktu menikmati secawan kopi panas.  Ia akan menaikkan lagi aroma bau kopi.
4. Madu
Foto Kredit: healthyandliving.com
Bukan sahaja berkhasiat dan baik untuk tubuh, malah menjadikan masakan anda persis hasil air tangan chef!
Madu boleh digunakan dalam penyediaan makanan dan juga minuman. Ia menyemarakkan lagi rasa hidangan yang bersifat spicy, buttery, fruity, herbal dan woodsy.
Semakin gelap warna madu, semakin kuat rasanya. Ia juga boleh dijadikan pengganti gula putih.
5. Jintan Putih
Tergolong dalam keluarga parsli, jintan putih menonjolkan rasa smoky dan sedikit pedas. Sebab itulah, ia sering digunakan dalam masakan India dan Amerika Selatan.
Jintan putih enak dicampurkan dalam hidangan berasaskan sup, stew, dan kebanyakan lauk-pauk, sesuai dengan selera orang kita.
Harganya pun begitu murah kerana ia banyak digunakan dalam masakan di Malaysia. Ia boleh didapati dalam bentuk serbuk dan juga rempah.
6. Jus Lemon
Foto Kredit: trueserenity.ca
Sekiranya apa jua hidangan yang anda makan terasa kekurangan dalam segi rasa, tambahkan sahaja dua sudu  jus lemon dan ia akan menambah perisa dalam makanan tersebut.

Tak Perlu MSG Pun OK!
Foto Kredit: besthealthmag.ca
Bahan penyedap rasa makanan bukan saja mudah didapati di pasaraya, malah anda tidak perlu risau akan sebarang kesan sampingan.
Yalah, bukan seperti MSG, bahan-bahan ini boleh digunakan selalu dalam masakan dan sesuai untuk semua peringkat umur.
Jadi, pastikan semua bahan di atas memang ada dalam stok masakan di rumah. Guna sahaja jika ingin menambah keenakan dalam masakan anda. Mesti menjilat jari!


Nak Cuci Muka, Tapi Jaga-Jaga! Ini 5 Bahan Skincare Ibu Hamil Perlu Elak

Menjadi ibu mengandung, banyak perkara yang perlu dititikberatkan kerana silap satu langkah atau pengambilan, ia mampu menjejaskan bayi dalam kandungan. Bukan sahaja pemakanan, malah ada juga bahan skincare yang perlu ibu hamil elak demi kesihatan bayi dalam kandungan.
Hamil tak bermaksud anda patut lupa rutin penjagaan muka, cuma perlu lebih berhati-hati dengan kandungan skincare yang dipakai. Hanya sesetengah sahaja yang sesuai dipakai buat ibu hamil manakala ada bahan skincare yang mampu memudaratkan kedua ibu dan juga bayi di perut. Ikuti perkongsian penulis mengenai bahan skincare terlarang untuk ibu hamil.

Baca juga: Pantang Larang Semasa Hamil. Ibu Mengandung Perlu Tahu!
5 BAHAN SKINCARE IBU HAMIL PERLU HINDARI
1. HYDROQUINONE

Hydroquinone adalah ubat preskripsi yang berfungsi mencerahkan kulit atau mengurangkan pigmentasi. Food and Drug Administration (FDA) mengesahkan bahan ini di dalam kategori C disebabkan oleh kadar serapannya yang lebih tinggi berbanding bahan kimia topikal lain.
Hydroquinone akan diserap oleh kulit dalam kuantiti yang lebih banyak di mana ia boleh menjejaskan tumbesaran bayi dalam kandungan. Disebabkan oleh kadar serapannya sekitar 25 hingga 35%, maka ibu hamil disarankan mengelakkan penggunaan produk yang mengandungi hydroquinone.
2. FORMALDEHYDE
Produk kecantikan jarang sekali menggunakan formaldehyde sebagai kandungan di dalamnya. Ia adalah sejenis karsinogen, bahan yang meningkatkan potensi kemandulan dan juga keguguran.
Namun, ada juga bahan kimia lain yang memberi kesan serupa seperti formaldehyde ini. Bahan-bahan ini juga berupaya melepaskan formaldehyde ke dalam badan. Bahan-bahannya adalah:

5-bromo-5-nitro-1,3-dioxane
Imidazolidinyl urea
Quaternium-15
DMDM hydantoin
Bronopol
Hydroxymethylglycinate
Diazolidinyl urea

3. KRIM RETINOID ATAU RETINOL
Krim retinoid memiliki kandungan vitamin A yang penting buat kesihatan kulit. Setelah kulit menyerap bahan ini, badan akan menukar retinoid kepada retinol.
Untuk pengetahuan, kebanyakan produk antipenuaan menggunakan retinoid sebagai bahan utama disebabkan oleh keberkesanannya dalam mengurangkan jerawat dan kedutan pada wajah.
Akan tetapi, derivatif vitamin A mampu mengakibatkan kecacatan pada bayi ketika lahir. Memang vitamin A penting untuk tumbesaran mereka, namun sebarang derivatifnya perlu ibu hamil elakkan. Justeru itu, hentikan penggunaaan krim antipenuaan yang mengandungi retionoid atau sebarang derivatifnya.
4. PELINDUNG MATAHARI KIMIA

Oxybenzone adalah antara bahan kimia yang kerap digunakan dalam pelindung matahari. Ianya efektif dalam melindungi kulit daripada sinaran UV, tetapi oxybenzone juga boleh mengakibatkan kesan negatif terhadap kesihatan.
Ia adalah bahan yang mampu mengganggu penghasilan hormon dan membawa bahaya kepada kedua ibu dan bayi dalam kandungan.
5. ASID SALISILIK DOS TINGGI

Asid salisilik mampu mengurangkan jerawat oleh kerana sifat antiradangnya yang hampir sama dengan aspirin. Ada kajian pada 2013 yang menyuruh wanita hamil mengelakkan kandungan asid salisilik tinggi.
Tapi tahukah anda skincare yang dijual secara over-the-counter memiliki kandungan asid salisilik yang rendah! Ia dilaporkan selamat oleh American College of Obstetricians and Gynecologists (ACOG).
Jadi perhatikan kandungan asid salisilik sebelum membeli produk yang mempunyai bahan ini.
Untuk kesihatan diri dan bayi yang sihat, cubalah tahan diri daripada menggunakan skincare yang mengandungi 5 bahan di atas. Apa yang diinginkan adalah bayi yang sempurna, jadi ibu hamil perlu memainkan peranan mereka. Setiap kali membeli skincare, ingat untuk perhatikan kandungan bahannya dengan teliti agar ia selamat dipakai buat anda.
Sumber: Hello Doktor


[VIDEO] ‘Petah’ Kuasai Bahasa Isyarat, Adik Qaleesya Buktikan Ia Bukan Hanya Untuk OKU

Pernahkah kita terfikir bagaimana anak yang dilahirkan normal oleh kedua ibu bapa yang pekak akan berkomunikasi sesama mereka? Dalam situasi sebegini, bahasa isyaratlah yang memainkan peranan penting dalam memastikan mereka dapat saling memahami.
Namun sebenarnya, bahasa isyarat bukan hanya terhad kepada mereka yang cacat pendengaran. Malah, kajian telah dilakukan oleh Dr Joseph Garcia pada tahun 1980-an di mana beliau membangunkan idea untuk mengajarkan bahasa isyarat untuk bayi yang normal dan tidak mempunyai masalah pendengaran.

Idea mengetengahkan bahasa isyarat bayi ini tercetus setelah mendapati ibu bapa yang pekak juga mampu berkomunikasi dengan bayi mereka secara begitu berkesan menggunakan bahasa isyarat. Ini kerana, kemahiran motor seseorang bayi berkembang lebih cepat berbanding kemahiran mereka untuk bertutur. Contohnya, anak-anak akan lebih dahulu melambai tangan mereka sebelum menyebut perkataan bye bye.
http://www.divalikes.com/

Qaleesya Minat Belajar Bahasa Isyarat Sejak 1 Tahun
Tahukah anda, Bahasa Isyarat Malaysia (BIM) merupakan bahasa ibunda dan bahasa isyarat yang khusus bagi golongan pekak di Malaysia. Menurut Akta OKU 2008, telah dinyatakan bahawa BIM adalah bahasa rasmi bagi komuniti pekak di Malaysia.

Menurut ibu Qaleesya, Puan Syazana Azri Sabarudin yang merupakan seorang OKU pekak pendengaran, minat anaknya Qaleesya terhadap Bahasa Isyarat Malaysia telah berputik seawal usianya 1 tahun lagi.
Tambah Puan Syazana lagi, Bahasa Isyarat Malaysia (BIM) adalah bahasa pertama yang adik Qaleesya kuasai sebelum mempelajari bahasa kedua iaitu Bahasa Malaysia pertuturan.
Melalui bahasa isyarat inilah adik Qaleesya mula belajar berkomunikasi. Maka, ia merupakan mekanisme hubungan yang penting bagi memudahkan mereka meluahkan perasaan dan menyampaikan maklumat kepada ibu bapanya yang pekak.
“Sebenarnya kami ibu bapa Qaleesya belajar bahasa isyarat Malaysia (BIM) asas contoh ‘ibu’, ‘ayah’ , ‘susu’, ‘bye’ sepertimana bahasa isyarat bayi semenjak dia masih bayi ketika berusia 9 bulan ke atas. Bila dia dah masuk 1 tahun, barulah saya ajar dia mengenal binatang dengan menggunakan Bahasa Isyarat Malaysia untuk membantu dia memahami makna BIM serta menguasainya sebelum ejaan jari abjad. Dia pun suka tengok gambar binatang dan bunyi bunyi.” ujar Puan Syazana.
“Masa tu dia gemar kumpulkan koleksi figure binatang. Sebab itu dah berminat belajar BIM. Sampai sekarang dia masih menghafal semua binatang dalam BIM. Dia sentiasa memerhati bahasa badan saya dan ekspresi muka. Dia dekat luar nampak kucing atau burung atau anjing, dia terus berisyarat tangan dan menyebut nama binatang.”
Seperti yang kami lampirkan di bawah ini adalah sebuah video oleh adik Farzana Qaleesya baru berusia 3 tahun yang telah berjaya sepenuhnya menghafal & mengenal huruf A-Z menggunakan BIM.

Bantu Ibu Ayah ‘Mendengar’
Menariknya, dengan menguasai bahasa isyarat, anak ini juga bijak menyampaikan maklumat dan membantu ibu ayahnya ‘mendengar’.
Kata Puan Syazana, “Qaleesya pernah beritahu saya sambil berisyarat tangan ‘tekan loceng’ apabila ada orang ketuk pintu rumah ataupun loceng pintu sebab saya memang tak dapat dengar loceng pintu. Banyak lagi dia membantu saya untuk mendengar bunyi. Selalunya bila dia dengar si adiknya nangis bangun dari tidur di dalam bilik, dia akan tegur sambil berisyarat tangan ‘dengar baby nangis’.”
Si anak ini amat minat untuk belajar dan menampakkan kesungguhannya ketika waktu belajar tanpa dipaksa. Ibunya juga bertambah semangat untuk mengulang berkali-kali tanpa jemu mengajar agar dia dapat memahami. Bak kata ibunya, ia adalah usaha mereka untuk melakukan yang terbaik demi anak tercinta!

Menurut pemerhatian Puan Syazana, beliau berpendapat di Malaysia ramai ibu bapa bukan pekak langsung tidak tahu bagaimana mahu berkomunikasi dengan anak pekak dan juga kurang prihatin terhadap kepentingan komunikasi dalam Bahasa Isyarat Malaysia (BIM) walaupun anak yang pekak ini diberi kasih sayang sepenuhnya.
Secara tak langsung, anak pekak mungkin berasa tersisih dan kurang dipedulikan serta jarang berkongsi isi hati mereka dalam keluarga kerana saling tidak memahami atau mempunyai medium penyampaian yang terhad untuk meluahkan perasaan. Ibu bapa juga harus lebih sensitif dan mengetahui keinginan dan keperibadian anak pekak.
Disebabkan hal ini juga, anak pekak akan menjadi mangsa kerana mereka tidak memahami bahasa lisan. Maka, sesama mereka jarang berkomunikasi dan seolah-olah tidak mengenali satu sama lain.
“Cadangan saya, ibu bapa harus mempelajari serta menguasai bahasa isyarat Malaysia dianggap sebagai satu keperluan penting untuk memudahkan komunikasi satu bahasa. Dengan cara itu  ibu bapa dapat meluangkan masa berkualiti dan dan mengeratkan hubungan antara ibu bapa dan anak pekak,” akhiri beliau.
Bahasa Isyarat Bukan Hanya Untuk Golongan Pekak
Walaupun bahasa isyarat ini menjadi medium pertuturan utama golongan pekak, namun penting untuk kita fahami bahawa ia juga mudah dan sangat berguna untuk dipelajari oleh orang awam.
Selain memudahkan komunikasi pada waktu-waktu kecemasan, kemahiran dalam bahasa isyarat juga dapat memperluaskan keberkesanan komunikasi, serta membantu memperkembangkan teknologi dengan menghasilkan aplikasi atau alat bantuan mengajar bagi menambah lagi bahan rujukan khusus untuk golongan yang memerlukannya.
Malah, sesetengah syarikat atau agensi turut memberikan elaun khas bagi mereka yang mahir menggunakan bahasa isyarat bagi memudahkan pelanggan OKU untuk berkomunikasi dengan lebih lancar.
Jadi, tak salah kan kalau kita cuba belajar bahasa isyarat sekurang-kurangnya perkataan yang asas. Kalau tak tahu, boleh study sambil melihat telatah adik Qaleesya yang comel melalui Vlognya di SINI.


5 ‘Penderaan’ Perokok Pada Anak Kecil, Walaupun Merokok Luar Rumah

Kebanyakan perokok mengambil ringan terhadap kesan bahaya asap rokok kepada orang ramai, bahkan keluarga sendiri. Ramai yang berfikiran cetek menganggap, “Ayah aku dulu merokok, kami semua sihat je, tak ada masalah pun sampai dah besar panjang”.
Jika ini mentaliti anda, nampaknya anda belum faham 5 perkara ini.

5 Bahaya Asap Rokok Kepada Anak Kecil
1. Asap Rokok Tetap Beracun Walaupun Tidak Secara Langsung
Secara umumnya terdapat 3 jenis exposure atau pendedahan asap rokok, dan ketahuilah bahawa ketiga-tiga tahap ini tetap merbahaya.

First-hand smoke, iaitu asap yang disedut oleh perokok itu sendiri.
Second-hand smoke, iaitu asap yang dihembuskan oleh perokok atau dilepaskan oleh rokok yang menyala.
Third-hand smoke, iaitu kesan asap rokok selepas seseorang selesai merokok. Kesan ini boleh terlekat di kulit, baju, bangku, sofa, lantai, langsir, dalam kereta, dan sebagainya walaupun selepas berjam-jam ditinggalkan oleh perokok.

Jadi, memang betul anda tak menghembus asap di hadapan bayi atau kanak-kanak di tempat awam. Tapi, tempat duduk bekas perokok juga masih mempunyai kesan racun yang terlekat pada ruang sekitarnya.

Apa yang lebih buruk, jika anda seorang perokok dan mempunyai anak kecil, anda akan sentiasa mendedahkannya kepada racun-racun ini sepanjang hari. Lemasnya!

Foto Kredit: todayonline.com
2. Hembusan Rokok Juga Mengandungi ‘Jangkitan’ Dari Mulut Anda
Menurut satu lagi sumber, asap rokok ‘basi’ ini lebih merbahaya kepada anak-anak kerana mereka bukan saja terdedah kepada 7000 jenis bahan beracun (70 daripadanya boleh menyebabkan kanser), malah juga asap buangan dari mulut perokok yang berpenyakit seperti batuk, bronkitis, atau penyakit paru-paru.
Menurut sebuah laman web kesihatan MyHealth.Alberta, kesan toksin ini boleh dijumpai di dalam darah, air kencing, air liur, dan air susu badan, walaupun terdedah kepada asap rokok dalam jangka masa yang pendek.
Sudahlah konsentrasi bahan karsinogen, nikotin, karbon monoksida, benzen, formalsehid dan hidrogen sianid dua kali ganda lebih tinggi, dapat pula penyakit free yang di’sumbangkan’ daripada air liur perokok ini. Kita kalau batuk dan bersin pun tutup mulut, kan?
Foto Kredit: yourworldlyvoices.files.wordpress.com
3. Batuk, Kahak, Lelah Yang Asyik Berulang Ke Hospital
Bukan semua anak dilahirkan dengan keadaan kesihatan yang sama. Ada yang lebih sensitif berbanding yang lain. Kalau tak ‘alert’, anda boleh menjadi punca penderitaan mereka buat jangka masa panjang.
Apa yang perlu anda faham, semua anak kecil mempunyai peparu yang lebih kecil. Kalau orang dewasa bernafas dalam kadar 15 atau 16 kadar pernafasan seminit, kanak-kanak pula bernafas pada kadar yang lebih tinggi, iaitu dalam 40 hingga 50 kadar pernafasan seminit.
Oleh kerana mereka bernafas lebih cepat, tubuh kecil itu terpaksa menghirup jumlah bahan kimia beracun yang lebih banyak berbanding orang dewasa. Bila dah mula batuk, bayi biasanya mengambil masa yang lama untuk sembuh. Pendedahan berterusan boleh menyebabkan masalah radang pernafasan, lelah (asthma), kahak, dan jangkitan paru-paru yang kronik.
Foto Kredit : elespecial.com
4. Sesetengah Penyakit Akan Kekal Hingga Dewasa Dan Boleh Menjadi Lebih Kronik
Sistem kekebalan tubuh anak-anak yang masih belum sekuat orang dewasa mengakibatkan mereka mudah jatuh sakit. Masalah kesihatan seperti lelah, batuk, dan penyakit berkaitan saluran pernafasan ini boleh menjadi kronik walaupun apabila meningkat usia dewasa.
Kajian yang didedahkan oleh Daily Mail menjelaskan bahawa ia mempunyai perkaitan yang kuat dengan pendedahan kepada asap rokok yang kerap, terutamanya oleh ibu bapa sendiri. Bahkan, hampir 90% daripada kanak-kanak yang menghidap penyakit paru-paru adalah daripada keluarga yang sekurang-kurangnya mempunyai seorang perokok.
Foto Kredit: rotana.net
5. Menjejaskan Pembelajaran, Menyebabkan Kemurungan, & Ketagihan Di Awal Usia
Penderitaan terakhir ini pula ditujukan khas buat bapa-bapa perokok. Sebagai bapa, anda boleh menjadi punca ketagihan rokok anak-anak dalam usia muda. Risiko menjadi perokok meningkat sebanyak 1 setengah kali ganda apabila mereka terbiasa dengan budaya merokok di rumah.
Ketidakselesaan keadaan tersebut bukan saja mengganggu mereka untuk belajar, tetapi dalam beberapa penelitian lain, pakar turut mendapati ia boleh menjejaskan IQ anak serta menjadi punca hiperaktif (ADHD) dan kemurungan.
Ingat, rokok boleh menyebabkan anak terlibat dengan masalah disiplin di sekolah. Ia juga boleh menjadi punca kecenderungan terhadap dadah, aktiviti liar lain dan jenayah. Tak cukup dengan ‘menzalimi’ ruang persekitaran mereka untuk membesar, takkanlah kita sanggup melihat masa depan mereka bermasalah?
Foto Kredit: sarawakvoice.com
Fikir Dulu Sebelum Merokok
Benarlah anda ada hak untuk merokok, tapi beringatlah bahawa kesannya bukan kena pada anda seorang saja. Pandang kiri kanan dan prihatinlah kepada penderitaan orang lain, terutamanya anak anda yang masih kecil. Cukuplah anda seorang saja yang menghirup dan menelan asap rokok itu.
Jika suami masih tidak berjaya berhenti merokok, teruskanlah sokongan moral dan kata-kata semangat. Kini, terdapat Klinik Berhenti Merokok, rawatan kaunseling, beserta ubat khusus yang disediakan di hospital kerajaan secara percuma.
Bagi orang awam pula, kalau nampak orang yang merokok, cuba cari tempat duduk yang jauh daripada mereka atau tukar saja ke restoran yang lain.


Bahaya Asyik Tengking Dan Jerkah Anak, Ini Pesanan Si Ayah Supaya Otak Anak Tak ‘Rosak’!

Senario seperti anak pijak kopiah si ayah selalu pakai ke masjid dan anak tercampak telefon bimbit ke lantai boleh dikatakan sudah menjadi lumrah dalam kehidupan seharian ibubapa. Kadang-kadang sampai ibubapa pun ada hadnya dan bertindak untuk menengking anak!
http://www.raikankasih.com/

Memang akan rasa puas selepas tengking anak tu,namun tahukah anda bahawa perbuatan ini dapat ‘merosakkan’ otak anak? Jom kita baca perkongsian si ayah ini tentang pengalaman beliau sendiri dengan perangai anak. Kena fikir dua kali kalau nak mula tengking anak tu tau!
http://www.karangkraf.com/

ANAK PIJAK KOPIAH!
giphy.com

Geramnya hati saya tadi. Boleh pulak si Maryam Soolihah ni sengaja pijak kopiah yang saya selalu bawa pergi solat! Dah la pijak dengan selipar dia yang baru je pijak pasir yang mungkin ada najis kucing! Ikut emosi dan hati memang geram nak jerkah tapi bila ingat balik bahaya jerkah ni saya sabarkan je lah hati ni.
Kenapa bahaya jerkah and tengking ni?
www.additudemag.com
Jerkah dan jerit ni boleh buatkan ‘otak reptilia’ anak saya akan jadi dominan! Sekali dua tengking mungkin ok lagi tapi kalau selalu ditengking dan dijerkah ‘otak reptilia’ yang berfungsi untuk ‘survivor’ si anak bila dalam situasi terancam akan muncul dan menjadi dominan!
Bila ‘otak reptilia’ tu dah dominan, anak kita akan jadi perenggus, pemarah dan silap haribulan boleh jadi ganas dan tak terkawal. Tu la kenapa ramai sangat yang bagitahu saya anaknya jadi makin ganas dan sukar dikawal bila si anak tu selalu dijerkah dan ditengking.
http://www.woodcockpsychology.com.au/
Jadi, tolong mak ayah semua, segeram mana pun kita tolong la jangan jerkah dan tengking anak kita. Naikkan suara dan tunjuk mimik muka marah je kalau dah marah sangat tapi jangan sampai jerkah ye. Ingat, otak dan emosi anak tu amanah buat kita. Sekali dah rosak keduanya, nak menyesal pun dah tak guna.
Sumber : Taufiq Razif


PDRM Ingatkan Orang Ramai Hati-hati Buang Bungkusan Pos, Elak Scammer ‘Curi’ Maklumat Peribadi

Berikutan sebuah video yang viral tentang scammer yang memgambil kesempatan terhadap maklumat peribadi pada bungkusan pos yang dibuang di tempat awam, Polis Diraja Malaysia (PDRM) memberi peringatan kepada orang ramai agar lebih berhati-hati dalam membuang sampul surat atau bungkusan yang mengandungi maklumat peribadi setelah melakukan pembelian secara atas talian.
Menurut Pengarah Jabatan Siasatan Jenayah Komersial (JSJK) Bukit Aman, Datuk Zainuddin Yaacob, ianya bagi mengelakkan maklumat pembeli seperti nama, nombot telefon dan alamat rumah digunakan oleh pihak yang tidak bertanggungjawab bagi memperdayakan pembeli.

Buang Bungkusan Pos Dengan Cara Yang Selamat
“Ingin diingatkan kepada orang ramai untuk sentiasa berhati-hati apabila membuang sampul surat atau bungkusan yang ada mengandungi maklumat peribadi mereka.

“Pastikan pembuangan dibuat dengan cara yang selamat bagi mengelakkan maklumat tersebut digunakan oleh pihak yang tidak bertanggungjawab untuk melakukan penipuan,” kata beliau dalam sebuah kenyataan media yang disiarkan di Facebook.

Pada masa yang sama, beliau turut mengingatkan agar orang ramai memeriksa terlebih dahulu barangan yang dibeli sebelum melakukan pembayaran kerana merupakan takstik scammer dalam menipu mangsa.
Berikut adalah kenyataan penuh dari pihak PDRM:

*Sumber : Jabatan Siasatan Jenayah Komersil PDRM


Walaupun Cantik, Jauhkan Hydrangea Dari Kanak-kanak & Haiwan Peliharaan – Pusat Racun Negara

Sejak akhir-akhir ni warna pastel memang menjadi pilihan ramai dalam pelbagai rekabentuk dan hiasan.
Begitu juga halnya dengan bunga Hydrangea, atau juga dikenali dengan panggilan Bunga Siti Zubaidah.

Menurut sebuah posting terkini oleh Pusat Racun Negara, tumbuhan ini walaupun cantik, ia mempunyai bahaya yang tersembunyi.

TRIVIA TUMBUHAN BERACUN – BUNGA SITI ZUBAIDAH (Hydrangea)
Pokok bunga Hydrangea merupakan pokok hiasan yang paling sesuai hidup di kawasan tanah tinggi.

Ia semakin mendapat tempat di hati peminat bunga kerana warna bunganya yang lembut.
Selain daripada itu, keistimewaan bunga ini ialah ia mengambil masa selama tiga (3) bulan untuk mekar sepenuhnya dan warnanya akan bertukar-tukar sepanjang masa tersebut.

Bahan Kimia Merbahaya Pada Hydrangea
Namun, dalam kecantikan itu ternyata ada bahaya yang tersembunyi.
Penggemar bunga perlu tahu bahawa bahagian tumbuhan ini terutama getahnya mengandungi hydrangin (sejenis bahan sianogenik glikosid), febrifugine, hydrangenol dan loganin.
Bahan kimia ini boleh menyebabkan

rasa loya
sakit perut
muntah-muntah
cirit birit
lemah otot
sawan
koma
kematian

(*bergantung kepada kuantiti yang terdedah.)
Peminat bunga ini perlu berhati-hati mengendalikannya terutama sekali jauhkan daripada capaian kanak-kanak dan juga haiwan peliharaan.
Pakai sarung tangan ketika mengendalikan tumbuhan ini dan cuci tangan dan pakaian selepas itu.
Nota:
1. Macam mana pokok ini beracun? Sentuh je boleh keracunan?
TIDAK, jika terkena cecair / getah baru ada risiko keracunan.
2 . Adkah jika potong pokok ini untuk tanam balik akan keracunan?
Pakai sarung tangan jika berkebun. Segera cuci tangan jika terkena, terutamanya sebelum makan dan minum.
*Sumber: Pusat Racun Negara


Berkepekatan Tinggi, 3 Kanak-kanak Dilapor Termakan ‘Candy Detergent’ Dalam 24 Jam – Pusat Racun Negara

Bagi yang selalu shopping online, anda mesti perasan dan pernah nampak sejenis pencuci pakaian yang dijual dalam bentuk paket atau kapsul berwarna-warni dikenali sebagai ‘candy detergent’.
Sekali pandang ianya nampak praktikal dan memudahkan.

Cuma perlu letakkan sebiji ke dalam mesin basuh dan terus jalankan mesin basuh macam biasa. Dah tak perlu lagi nak tuang-tuang macam yang kita biasa buat.
Sebenarnya ‘candy detergent’ ni dah digunakan secara meluas di luar negara.

Maka kes keracunannya pada kanak-kanak juga pernah berlaku dan pelbagai kempen keselamatan dilakukan bagi memberi kesedaran kepada ibu bapa.

Bukannya tak boleh pakai, cuma ia perlu disimpan jauh daripada kanak-kanak dan pastikan tempat simpanannya juga tidak terdedah serta sentiasa berada di bawah pengawasan orang dewasa.
Dalam sebuah posting oleh Pusat Racun Negara, telah dilaporkan bahawa mereka telah menerima 3 kes kanak-kanak ‘termakan’ candy detergent dalam masa 24 jam!
Berikut adalah pesanan yang penting  oleh Pusat Racun Negara untuk ibu-ibu tahu.

Bahaya Candy Detergent Pada Kanak-kanak – Pusat Racun Negara
“𝗖𝗮𝗻𝗱𝘆 𝗗𝗲𝘁𝗲𝗿𝗴𝗲𝗻𝘁”?
Eh, sabun ke gula- gula ni?
Nampak sedap je…
Keliru kan?
Tahukah anda, PRN telah menerima 3 kes kanak- kanak termakan “candy detergent” ini dalam tempoh kurang 24 jam?
Produk ini didapati banyak dijual secara atas talian.
Tanpa label, warna yang menarik dan dipaketkan dalam bekas seperti bekas makanan, produk ini memang sukar dibezakan antara sabun atau gula-gula.

Produk yang dijual sebagai sabun pencuci baju ini dipromosikan mempunyai kepekatan yang tinggi. Hanya 1 unit untuk 1 cucian.
Selain mengandungi bahan pencuci, produk ini juga dikatakan mengandungi pelembut pakaian dan disinfektan.
Hal ini akan menyebabkan kesan keracunan yang teruk jika termakan dalam kuantiti yang signifikan.
Produk ini telah berada dalam pasaran di negara lain lebih lama dan mereka juga mencatatkan kes keracunan seperti di Ireland, UK dan Kanada.
Di Ireland, kes keracunan disebabkan oleh “candy detergent” ini telah dilaporkan sejak tahun 2014 lagi.

Terdapat kes-kes melibatkan kanak – kanak yang termakannya, mengalami simptom berikut:

Muntah
Bengkak di tekak akibat kesan iritasi
Masalah kesukaran bernafas
Ada juga kes yang terkena pada mata.

Langkah Keselamatam Yang Perlu Diambil
Adakah anda ingin mengambil risiko keracunan dengan menggunakan produk seumpama ini?
Jika masih ingin menggunakan produk ini pastikan:
1. Dikendalikan oleh orang dewasa sahaja
2. Simpan di tempat yang tinggi dan sukar dicapai oleh kanak – kanak
3. Simpan dalam bekas yang berwarna legap, bukan bekas lutsinar serta bukan bekas menyimpan makanan

Ibu Ayah Kena Lebih Berjaga-jaga Jika Mahu Menggunakan Produk Sebegini
Jadi ibu bapa dan penjaga khususnya perlulah lebih peka kalau menggunakan pencuci pakaian jenis kapsul seperti ‘candy detergent’ ini ya.
Bukan tak boleh pakai langsung, tapi yang ada kanak-kanak di rumah kena faham risiko ini.
PENTING untuk kita ambil langkah keselamatan bagi mengelakkan perkara yang tak diingini daripada berlaku.
Ianya boleh dicegah dan ianya bermula dari kita!
*Sumber: Pusat Racun Negara, 29 Julai 2020


‘Serius Serik Weh!’ Dada Sakit, Tekak Panas & Tak Boleh Bernafas Akibat Cuci Bilik Air Guna Peluntur

Mesti ramai antara kita yang gunakan peluntur atau clorox untuk cuci bilik air kan?
Kalau nak ikutkan, ia memang memudahkan kerja sebab peluntur ni dapat menghilangkan kesan degil dengan sangat berkesan.

Namun ia perlu digunakan dengan cara yang betul dan amat berhati-hati.
Ini kerana peluntur mengandungi klorin yang kuat dan boleh menyebabkan keracunan.

Dalam artikel ini, kami kongsikan serba sedikit perkongsian Nur Diyana yang dikomgsikan melalui Facebook tentang pengalaman ‘ngeri’ beliau menggunakan peluntur semasa mencuci tandas.

Semoga menjadi pengajaran dan iktibar buat kita ok!
‘Serius Serik Weh!’ Dada Sakit, Muntah & Tak Boleh Bernafas Akibat Cuci Bilik Air Guna Peluntur
Seriously…jangan la amik ringan dengan clorox ni….serik weh!
Citenye malam tadi mood rajin ttbe datang so dgn ringan tangan sis simbahlah clorox dlm bilik air..tp xde la byk pun..dlm separuh secawan kecik….sbb bilik air mmg da basahkan time tu….just tuang kat sinki n bucu2 toilet….
nak cuci bilik air le konon gajin xde ape nk buat…tv pon cite tah hape2…baik sis ngemas….
Biasanya Biarkan Dulu 3-4 Jam, Tapi Hari Ini Nak Tidur Awal…
sekali lepas simbah clorox tu biasa nya sis akan biar kan la dlm 3-4 jam mcm tu…
tp hari ni pulak nak malang…konon nak tido cepat punya pasal (gatal kan.
td kau nak basuh.ni kau nak tido pulak) lepas simbah terus lah memberus…

Tak Sampai Beberapa Minit Mata Dah Sakit, Dada Sakit, Tekak Panas
sekali xsmpai bape minit mata da pedih….dada dah sakit….dah terbatuk2….
and paling worse dah x bole nak bernafas!!
selang bape minit kepala dah mabuk…dah muntah2 pulak…..
terus tekak da jd mcm berkahak! seksa nyaa…..paru2 terus jd sempit sesempit sempitnya dlm masa 5 minit je!!
siyes mcm nak putus napas betul…saluran pernafasan ni betul2 stuck n rasa panas dlm tekak…
adoi…dia punya risau jgn cakap la..kita dah le xpandai bende2 camni….kalau suruh buat account sis pandai la…haha.
Lepas 15 Minit Keadaan Makin Teruk
..ingatkan stay la kejap rehat dlm 15 minit tgk ade kurang la…rupa nya lg lama tgu lg x bole bernafas!
sampai nk berdiri nk jalan pon x boleh..mmg dia x kasi chance lansung…
terus siap2 husband bawak pegi MMC…sampai je xsempat nk register sis dah request terus nak neb! xtahan dah…..
sampai je mmc terus baring…doctor check….terus on neb…on drip…masuk air…..masuk ubat thru drip utk radang paru2…
fuh….nasib baik la cepat…nasib baik lepas neb….lepas masuk ubat tu sume oksigen jd ok semula….masa dtg td bacaan oksigen drop trus jd 90 je….
gile x sesak nafas….kalau x memasal kene refer GH sbb kes clorox mcm ni mmg swasta tolak…..

Baru Sedar Betapa Bahaya Clorox / Peluntur Ni
Memang selalunya guna clorox ni nak sental bilik air….tp ok je sbnarnya…Cuma mungkin arini dah nak malang kan…haish.seriau kejap.
Seriously baru sedar betapa bahayanya clorox ni….klu terhidu mcm ni pon da rasa separuh nyawa….inikan pulak klu terminum…nauzubillah!
Pls hati2 next time…klu terhidu n rasa sesak nafas ke pening ke cepat2 lah pegi hospital…
ingat ye even kita terbau je sekalipun, clorox ni bole sebabkan kerosakan pd tisu paru n bole sebabkan kematian…Pls alert.
NOTA: Campur Peluntur Dengan Pewangi (Softner) Juga Boleh Memudaratkan
Jadi bagi ibu-ibu atau sesiapa yang selalu gunakan peluntur atau apa saja jenis bahan pencuci, pastikan anda peka dengan labelnya dan amalkan langkah keselamatan.
Menurut Pusat Racun Negara, satu lagi tabiat mencampurkan bahan pewangi dengan peluntur juga sebenarnya boleh memudaratkan.
Jadi, pastikan kita lebih berhati-hati selepas ini ok!
*Kredit : FB Nur Diyana via Negeri Sembilan Kini


Bahaya Dedahkan Anak Dengan ‘Games Roblox’, Rupanya Banyak Selit Unsur Seksual!

Zaman serba moden ini pelbagai games secara atas talian boleh diakses dengan mudah dan terbaharu adalah Roblox. Ramai kanak-kanak yang memilih untuk bermain Roblox kerana percuma tetapi sebenarnya bahaya untuk otak dan perkembangan mereka!
Perkara ini diulas dengan lebih lanjut oleh Mohd Fhais Salim di laman Facebooknya. Ibu bapa di luar sana dinasihati untuk sentiasa mengawasi tingkah laku anak-anak.

Baca juga: Pengambilan Gula Secara Berlebihan Boleh Kecutkan Otak Anak- Doktor
BAHAYA DEDAHKAN ANAK DENGAN GAMES ROBLOX
Bahaya roblox yang semua parent kena tahu sebelum bagi anak main. Nampak macam biasa je games budak budak ni tapi sebenarnya banyak impak negatif pada otak anak-anak kita.

Antaranya:
1. Mengajar anak tentang tubuh badan & isu seksual dengan cara yang salah. Ini bahaya!
Belajar mengenai tubuh badan sebenarnya bagus dan sesuai untuk kanak-kanak tetapi roblox menggunakan pendekatan yang salah dan dapat memberi kesan buruk terhadap pemikiran anak-anak.
2. Games ni mengalakkan seks bebas, dengan sesiapa pun boleh.
Umum mengetahui, hubungan seks dalam Islam ialah haram selagi tiada ikatan yang sah dan permainan roblox mengajar anak-anak untuk melakukan seks bebas. Itu merupakan perkara yang salah!

3. Adult content di dalam games tersebut tidak terkawal, bersepah!
Permainan roblox mengandungi terlalu banyak konten dewasa dan tidak sesuai untuk kanak-kanak. Hal ini perlu dielakkan supaya tidak mempengaruhi mereka.
4. Anak belajar perkataan crush, dating, sex & private part semuanya dalam games ni. Eii, seram sungguh la.
Ada beberapa perkataan tidak sesuai dipelajari ketika umur masih kecil dan perlu dielakkan. Hal ini sama seperti permainan roblox yang menggunakan perkataan tidak sepatutnya.

5. Walaupun secara maya, kesannya otak anak-anak kita kena brainwash. Yang salah jadi betul pula.
6. Lagipun sesiapa sahaja boleh main games ni, tak kira umur dan jantina, tak mustahil pedofilia pun mencari mangsa dari sini.
7. 3 benda ni memang berleluasa dalam roblox iaitu seks, buli & keganasan.
Banyak lagi tapi tak sanggup nak tulis lagi, kesimpulannya jangan la bagi anak main games sampah begini.
Sumber: Facebook Mohd Fhais Salim


Memang Comel Kalau Baby Gelak Digeletek, Tapi AWAS Ada 5 Risiko Ini

Pasti ramai dalam kalangan kita selalu menggeletek bayi untuk membuatkan mereka ketawa. Walaupun nampak seperti biasa tetapi sebenarnya ibu ayah kena tahu tentang bahaya geletek anak sekiranya dilakukan secara berpanjangan.
Lima sebab di bawah ini jangan sesekali ambil mudah kalau anda sayangkan si kecil.

Baca juga: Tak Mudah Tapi Berjaya, Ibu Ini Kongsi Pengalaman Potty Train Anak Autism
BAHAYA GELETEK ANAK SELALU, INI 5 SEBABNYA!

1. JANTUNG BERDEGUP LAJU

Ini kerana bayi tidak tahu untuk suruh anda berhenti. Tanpa disedari bahawa ia boleh menyebabkan risiko kekejangan bayi.
2. SENSITIF DENGAN SENTUHAN
Sekiranya ibu ayah terlalu kerap menggeletek anak, ini akan membuatkan si kecil keliru dengan sentuhan sehingga menyebabkan dia mejadi terlalu over protective bila disentuh.
3. PENAT & LELAH
Bayi ketawa apabila digeletek kerana itu merupakan tindak balas semula jadi. Walaupun kelihatan seperti sedang bergembira namun ia akan membuatkan si comel kurang nafas dan tercungap-cungap untuk mendapatkan udara.
Selain itu, aktiviti ini akan menyebabkan bayi sakit dada dan perut. Jadi, menggeletek bukanlah aktiviti yang bagus untuk dilakukan setiap masa. Kena berpada-pada!
4. KECEDERAAN FIZIKAL
Walaupun nampak seperti tidak mendatangkan bahaya tetapi perlu diingatkan bahawa kulit bayi sangat sensitif dan halus. Sekiranya anda menggeletek dengan terlalu kuat dan kasar, ia boleh menyebabkan kemerahan dan kecederaan.
5. SUSAH SENDAWA
Bayi mungkin akan mengalami masalah susah sendawa selepas menyusu sekiranya terlalu lama digeletek. Selain itu, aktiviti menggeletek boleh membuatkan si kecil mudah muntah makanan dah minuman mereka kerana tidak selesa.
Dinasihatkan untuk tidak menggeletek anak sekiranya:

Sakit dan demam
Semasa dan selepas makan
Bayi mengantuk
Tidur

Selain menggetelek, ada juga beberapa aktiviti lain untuk bermain dengan bayi. Antaranya adalah:

Menyanyi
Mengurut
Memandikan
Melakukan senaman
Menggoyang dan menepuk
Membaca buku

Jadi, pastikan anda memilih aktivit lain dan lebih bersesuaian sekiranya ingin membuatkan si kecil gembira.
Semoga bermanfaat!
Baca juga: Walaupun Ayah Garang, Tapi Banyak Benda Yang Anak Belajar Tentang Hidup
Sumber: TikTok, Very Well Family & Parenting


Bahaya Hayun & Tarik Tangan Anak, 5 Perkara Tentang ‘Nursemaid Elbow’ Ibu Ayah Kena Peka

Anak-anak memang suka bila ibu ayah bermain dan bergurau dengan mereka. Kadang-kadang seronok sangat sampai lupa ada perbuatan yang boleh membahayakan anak.
‘Nursemaid elbow’ adalah sejenis kecederaan siku yang boleh berlaku pada anak kecil, terutamanya yang berusia 5 tahun ke bawah.

Jom ketahui lebih lanjut tentangnya dalam artikel ini.

1. Apakah Nursemaid Elbow?
‘Nursemaid elbow’ atau bahasa sainsnya radial head subluxation adalah sejenis kecederaan otot ligamen atau tulang pada siku yang boleh berlaku apabila tangan anak tertarik dengan kuat.

Ia digelar nursemaid elbow kerana dipercayai ada suatu masa dahulu nursemaid (nanny) dikatakan sering menyebabkan kecederaan ini ketika menjaga kanak-kanak.
Dalam bahasa ringkasnya, ia juga digelar ‘lengan tertarik’ atau ‘pulled elbow’.

2. Bagaimana Ia Boleh Berlaku?
Tulang dan ligamen kanak-kanak masih lembut dan dalam proses perkembangan. Oleh itu, kecederaan ini boleh berlaku apabila berlakunya tarikan yang kuat pada siku.
Menurut sumber, kanak-kanak berusia 1-4 tahun adalah yang paling kerap mendapat kecederaan ini.
Pada usia 5 tahun, selalunya ligamen pada siku kanak-kanak akan menjadi lebih kuat dan mereka kurang berisiko mendapat nursemaid elbow ini.

3. Simptom
Dari segi luaran, ia mungkin sukar dilihat kerana kecederaan ini biasanya tidak menyebabkan bengkak atau kelainan (disfigurement) pada sendi.
Simptom yang paling biasa berlaku apabila kanak-kanak mengalami lengan tertarik ini adalah rasa sakit.
Mereka juga sukar menggerakkan lengan dan tangan kerana akan menyebabkan rasa lebih sakit.

4. Cara Mengelakkannya
Antara perbuatan yang perlu dielakkan oleh ibu ayah adalah:

Menghayun tangan anak ketika bermain
Mengangkat anak dari tempat duduk / baring dengan menarik lengan / tangannya
Menarik tangan anak dengan kuat ketika berjalan dengannya

Seeloknya, angkat / dukung anak dengan selamat dengan memegang bahagian badan atau bawah ketiaknya.
*Anak yang terjatuh jarang mendapat kecederaan ini, sebaliknya lebih cenderung mendapat kecederaan berupa retakan atau patah.
Foto Kredit: hertsmereleisure.co.uk
5. Diagnosis & Rawatan
Sekiranya anak anda mengadu sakit pada lengan atau siku atau menggerakkannya dalam keadaan yang luarbiasa, bawalah anak berjumpa doktor.
Pemeriksaan x-ray biasanya tidak diperlukan, tapi boleh dilakukan untuk mengesan masalah yang lebih serius seperti retak atau patah.
Doktor yang mahir akan merawatmya melalui proses reduction, di mana tulang dan ligamen akan digerakkan dengan lembut kembali ke tempatnya.
Proses ini biasanya akan mengambil beberapa saat saja, walaupun mereka mungkin akan berasa sedikit kesakitan ketika itu.

Namun mereka akan berasa lega setelah itu. Dalam tempoh 5-10 minit, anak dah boleh gerakkan tangan macam biasa.
Tapi ada juga kes-kes tertentu yang memerlukan lebih masa dan rawatan untuk sembuh.

Anak Memang Seronok, Tapi Kita Jangan Leka
Memang seronok anak tu bila kita hayun-hayun. Rasa macam terbang kan?
Tapi ibu ayah kena peka dengan kecederaan ini supaya perkara yang tak diingini boleh dielakkan.
Walaupun ia mungkin tidaklah begitu serius, tapi mesti risau kan kalau tangan anak yang sekecil tu alami kecederaan macam ni kan?
Jadi langkah terbaik adalah dengan lebih berhati-hati, terutamanya bila bermain dengan anak.
Jangan lupa kongsikan juga maklumat ini dengan ibu ayah lain supaya dapat membentuk kesedaran bersama ok!


8 Bahaya Hb Rendah Kepada Ibu Mengandung Dan Bayi. Apa Nak Buat?

“Alahai, ‘merah’ lagi Hb aku bulan ni. Habislah nanti nurse tanya macam-macam. Apa bahaya Hb rendah ni sebenarnya?”
Bagi ibu-ibu mengandung, istilah ‘Hb low’ atau ‘Hb rendah’ adalah antara aduan yang paling kerap didengari. Adakah anda faham apakah sebenarnya yang dimaksudkan dengan ‘Hb rendah’ dan mengapa anda amat disarankan agar menjaga bacaan tersebut setiap kali temujanji?

Dari segi perubatan, anemia berpunca daripada kekurangan hemoglobin (Hb) dalam sel darah merah. Anemia dikesan melalui ujian darah iaitu apabila paras Hb dalam sel darah merah kurang daripada 11gm/dl.
Hemoglobin ini mempunyai fungsi yang amat penting kerana ia bertindak sebagai pengangkut oksigen dan zat makanan ke seluruh badan.

Semasa hamil, tubuh akan menghasilkan lebih banyak sel darah merah untuk menyokong perkembangan bayi. Kekurangan Hemoglobin boleh menyebabkan tubuh kekurangan kandungan oksigen, sekaligus mendedahkan ibu hamil dan bayi kepada beberapa risiko.

Foto Kredit: alamystockphoto.com
8 Bahaya Hb Rendah Kepada Ibu Mengandung Dan Bayi
Berikut adalah antara risiko apabila seseorang mengalami kekurangan Hemoglobin dalam darah.
1. Letih & Lesu
Pertama sekali, anemia boleh membuatkan seseorang berasa letih, lesu, dan lemah. Anda akan sering terasa pening, sesak nafas, atau berasa sukar untuk fokus.
Ia berlaku akibat kekurangan oksigen dan nutrien yang amat diperlukan oleh badan. Wajah seseorang juga cenderung kelihatan pucat serta tidak bermaya.
2. Keguguran
Sekiranya anemia berada pada tahap yang serius, tubuh akan tidak berupaya lagi menanggung proses kehamilan, lalu menyebabkan keguguran janin yang dikandungkan.
3. Tumpah Darah Ketika Bersalin
Apabila bacaan Hb anda tidak menunjukkan kemajuan sehinggalah waktu bersalin, apa yang membimbangkan adalah ia berisiko menyebabkan tumpah darah.
Jika ini berlaku, kebarangkalian untuk seseorang memerlukan pemindahan darah (blood transfusion) akan meningkat demi menyelamatkan nyawa.
4. Tumbesaran Bayi Terbantut
Menurut laman kesihatan Web MD, bayi yang dikandungkan juga berisiko mengalami masalah tumbesaran serta keterlewatan perkembangan. Malah, bayi mungkin turut terdedah kepada risiko anemia.
5. Kelahiran Bayi Kurang Berat Badan (IUGR)
Selain itu, bahaya kurang Hb juga memberi kesan kepada kesihatan fizikal bayi, di mana sejak dalam kandungan lagi bayi tidak dapat membesar dengan normal.
Bayi IUGR (IntraUterine Growth Restriction) biasanya lahir dengan berat badan yang kurang daripada normal dan memerlukan perhatian khusus daripada pihak hospital. Kes sebegini juga boleh berpunca daripada kelahiran bayi pramatang oleh ibu yang mengalami anemia.
6. Bayi Meninggal Dalam Kandungan
Komplikasi-komplikasi akibat kekurangan Hb dalam darah boleh menjadi punca bayi meninggal dalam kandungan.
7. Postpartum Depression
Dalam sebuah jurnal kesihatan, kajian oleh Intercollege Physiology Program and the School of Nursing mendapati bahawa wanita yang memiliki bacaan Hb rendah selepas bersalin lebih berisiko mengalami masalah tekanan perasaan / meroyan / postpartum depression.
8. Kematian Ibu
Dalam kes yang paling teruk, anemia yang tidak dirawat boleh menjadi punca kematian ibu hamil.
http://www.wnd.com/
Cara Meningkatkan Hb Ketika Hamil
Untuk mengurangkan risiko di atas, ada beberapa cara yang boleh anda lakukan untuk memperbaiki bacaan Hb.
1. Memakan Makanan Kaya Zat Besi
Antara sumber makanan kaya zat besi yang baik terdiri daripada beberapa kumpulan makanan berikut:
Sumber haiwan:

daging
hati
ayam
limpa
kerang
ikan
sotong
ikan bilis

Sumber sayuran

pegaga
pucuk paku
kangkung
bayam
kailan

Pastikan anda mengambil sekurang-kurangnya 1 jenis makanan dari sumber haiwan setiap hari.
2. Mengambil Pil Hematinik / Suplemen Yang Dipreskripsikan Oleh Doktor
Sekiranya anda didiagnos dengan masalah Hb rendah ketika hamil, doktor akan mempreskripsikan ubatan khas untuk mengatasi masalah ini.
Di klinik kesihatan kerajaan, selalunya pil hematinik akan diberikan, di mana ia terdiri daripada 4 jenis pil iaitu:

Pil zat besi
Pil asid folik
Pil vitamin C
Pil vitamin B kompleks

Selain 4 jenis pil ini, anda juga mungkin dipreskripsikan dengan ubat lain seperti Zincofer atau Iberet. Pastikan anda mengambil pil ini setiap hari mengikut dos yang disarankan oleh doktor.
3. Elakkan Kafein / Makanan Yang Menghalang Penyerapan Zat Besi
Untuk memastikan penyerapan zat besi berlaku dengan lebih efisyen, elakkan meminum atau memakan bahan yang mengandungi kafein seperti kopi, teh, minuman berkola, atau minuman bercoklat, terutamanya dalam tempoh 2 jam selepas pengambilan pil zat besi yang dipreskripsikan.
Selain makanan berkafein, susu juga mampu menjejaskan penyerapan zat besi pada tubuh, seperti yang dilaporkan oleh LiveStrong dan juga Buku Kesihatan Ibu Mengandung KKM. Sungguhpun ia merupakan sumber kalsium, tapi anda perlu menjarakkan pengambilannya sekurang-kurangnya 2 jam selepas memakan ubat.
4. Lebihkan Makanan Yang Membantu Penyerapan Zat Besi
Makanan yang membantu meningkatkan penyerapan zat besi terdiri daripada makanan yang kaya dengan vitamin C.
Oleh itu, anda digalakkan untuk makan pil hematinik bersama air kosong atau jus buah-buahan untuk penyerapan yang optimum.
Selain itu, lebihkan buah dan sayur yang kaya dengan vitamin C dalam hidangan harian. Antaranya jambu batu, limau, betik, tomato, dan sebagainya.
5. Mematuhi Rutin Temujanji Kehamilan Setiap Bulan
Akhir sekali, pastikan anda sentiasa mematuhi rutin temujanji kehamilan supaya keadaan anda dapat dipantau dengan kerap. Jika anda tergolong dalam kes anemia atau Hb rendah semasa hamil, biasanya anda perlu datang ke klinik lebih kerap, iaitu setiap 2 minggu.
Foto Kredit: whattoexpect.com/
Apapun, Jangan Terlalu Risau
Untuk makluman anda, kira-kira 1 daripada 5 kehamilan adalah berisiko mengalami anemia. Namun ia tidaklah bermakna anda akan menghadapi semua komplikasi yang dinyatakan di atas.
Dengan pantauan doktor dan langkah keselamatan yang diambil sejak awal, tidak mustahil anda boleh melahirkan bayi secara normal. Jadi, pastikan anda menjaga kesihatan fizikal serta mental dengan baik seperti yang dinasihatkan oleh doktor.
Yang penting, jangan terlalu stres ya!